
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1905 

5 Αυγούστου 2013 


ΑΠΟΦΑΣΕΙ Σ 

Αριθμ. 35402/29218 

Τροποποίηση του Οργανισμού Εσωτερικής Υπηρεσίας 
του Δήμου Σπετσών. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.Δ. 135/2010 (ΦΕΚ 228/Α727-12-2010) «Οργανισμός 
της Αποκεντρωμένης Διοίκησης Αττικής». 

2. Τις διατάξεις των άρθρων 97, 98 και 280 του 
Ν. 3852/10 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ 87/Α707-06-2010). 

3. Τις διατάξεις των άρθρων 10, 87, 88, 89, 90 και 99 του 
Ν. 3584/2007 «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων» (ΦΕΚ 143/Α728.06.2007). 

4. Τις διατάξεις του Ν. 3731/2008 «Αναδιοργάνωση 
της Δημοτικής Αστυνομίας και ρυθμίσεις λοιπών θε¬ 
μάτων αρμοδιότητας Υπουργείου Εσωτερικών» (ΦΕΚ 
263/Α723.12.2008). 

5. Τις διατάξεις του άρθρου 1 του Ν. 3839/2010 και της 
παρ. 1δ του άρθρου 51 του Ν. 3905/2010. 

6. Την υπ’ αριθ. ΔΙΔΑΔ/Φ.35.23/1288/οικ.8652/16-04-2010 
εγκύκλιο της Γενικής Γραμματείας Δημόσιας Διοίκησης 
και Ηλεκτρονικής Διακυβέρνησης. 

7. Τις διατάξεις του άρθρου 33 του Ν. 4024/2011 (ΦΕΚ 
226/Α727-10-2011). 

8. Το υπ’ αριθ. ΔΟΑ/Φ.14/1/οικ.21732/31-10-2011 έγγραφο 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης. 

9. Την υπ’ αριθ. 07/ΔΤΑ/5016/18-06-2004 απόφαση του 
Γενικού Γραμματέα Περιφέρειας Αττικής (ΦΕΚ 985/ 
Β730-06-2004) με την οποία εγκρίθκε ο Ο.Ε.Υ. του Δή¬ 
μου Σπετσών όπως τροποποιήθηκε μεταγενέστερα με 
τις υπ’ αριθ. 07/ΔΤΑ/1215/09-05-2005 (ΦΕΚ 699/Β725-05- 
2005) και 07/ΔΤΑ/4499/26-06-2010 αποφάσεις του ιδίου 
(ΦΕΚ 985/Β730-06-2010). 

10. Την υπ’ αριθ. 424/14-11-2011 διαπιστωτική πράξη 
του Δημάρχου Σπετσών περί αυτοδίκαιης κατάργησης 
των κενών οργανικών θέσεων (ΦΕΚ 2950/Β722-12-2011). 

11. Την υπ’ αριθ. 22188/01-06-2012 Κ.Υ.Α. των Υπουργών 
Διοικητικής Μεταρρύθμισης και Ηλεκτρονικής Διακυβέρ¬ 
νησης - Εσωτερικών (ΦΕΚ 1900/Β715-06-2012). 


12. Την υπ’ αριθ. 84/2013 απόφαση του Δημοτικού Συμ¬ 
βουλίου του Δήμου Σπετσών περί τροποποίησης του 
Οργανισμού Εσωτερικής Υπηρεσίας του Δήμου. 

13. Τη γνωμοδότηση του οικείου Υπηρεσιακού Συμβου¬ 
λίου που διατυπώθηκε στο υπ’ αριθ. 3/2013 πρακτικό του. 

14. Την υπ’ αριθ. 3943/1690/09-02-2011 απόφαση του 
Γ ενικού Γ ραμματέα Αποκεντρωμένης Διοίκησης Αττικής 
(ΦΕΚ 597/Β715-04-2011) περί μεταβίβασης αρμοδιότητας 
υπογραφής «Με εντολή Γενικού Γραμματέα», αποφα¬ 
σίζουμε: 

Εγκρίνεται η υπ’ αριθ. 84/2013 απόφαση του Δημοτικού 
Συμβουλίου του Δήμου Σπετσών, περί τροποποίησης 
του Οργανισμού Εσωτερικής Υπηρεσίας του Δήμου, ο 
οποίος έχει ως εξής: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΔΗΜΟΥ 

Οι Υπηρεσίες είναι εγκατεστημένες στην έδρα του 
Δήμου και περιλαμβάνουν τις παρακάτω οργανικές μο¬ 
νάδες ομαδοποιημένες σε ενότητες συναφούς σκοπού 
και αντικειμένου: 

ΕΝΟΤΗΤΑ Α: ΥΠΗΡΕΣΙΕΣ ΥΠΑΓΟΜΕΝΕΣ 
ΑΠΕΥΘΕΙΑΣ ΣΤΟΝ ΔΗΜΑΡΧΟ 

1. Αυτοτελές Γ ραφείο Δημάρχου. 

2. Νομική Υπηρεσία 

3. Αυτοτελές Γ ραφείο ΚΕΠ 

4. Γ ραφείο Δημοτικής Αστυνομίας 

5. Γ ραφείο Ειδικών Συνεργατών - Συμβούλων 

ΕΝΟΤΗΤΑ Β: ΕΠΙΤΕΛΙΚΕΣ ΥΠΗΡΕΣΙΕΣ 

Αυτοτελές Γ ραφείο Προγραμματισμού, Πληροφορικής 
και Διαφάνειας(υπάγεται στον Δήμαρχο) 

ΕΝΟΤΗΤΑ Γ: ΥΠΗΡΕΣΙΕΣ ΥΠΟΣΤΗΡΙΞΗΣ ΚΑΙ ΤΟΠΙΚΗΣ 
ΑΝΑΠΤΥΞΗΣ 

1. Διεύθυνση Διοικητικών Υπηρεσιών που περιλαμβάνει 
ειδικότερα τις παρακάτω διοικητικές ενότητες: 

α) Τμήμα Δημοτικής Κατάστασης, Ληξιαρχείου και 
Αλλοδαπών 

β) Τμήμα Ανθρώπινου Δυναμικού και Διοικητικής Μέ¬ 
ριμνας 

γ) Γ ραφείο Αδειοδοτήσεων και Ρύθμισης Εμπορικών 
Δραστηριοτήτων 

δ) Τμήμα Προϋπολογισμού, Λογιστηρίου και Προμη¬ 
θειών 

ε) Τμήμα Εσόδων, Περιουσίας και Ταμείου 

ΕΝΟΤΗΤΑ Δ: ΥΠΗΡΕΣΙΕΣ ΥΠΟΣΤΗΡΙΞΗΣ, ΠΕΡΙΒΑΛΛΟ¬ 
ΝΤΟΣ ΚΑΙ ΠΟΙΟΤΗΤΑΣ ΖΩΗΣ 
1. Διεύθυνση Τεχνικών Υπηρεσιών, Δόμησης και Περι¬ 
βάλλοντος που περιλαμβάνει ειδικότερα τις παρακάτω 
διοικητικές ενότητες: 


α) Τμήμα Τεχνικών Έργων και Η/Μ έργων 
β) Γραφείο Δόμησης 
γ) Τμήμα Καθαριότητας 
δ) Τμήμα'Υδρευσης - Αποχέτευσης 
ε) Γ ραφείο Πολιτικής Προστασίας 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΕΝΟΤΗΤΑ Α: ΥΠΗΡΕΣΙΕΣ ΥΠΑΓΟΜΕΝΕΣ ΑΠΕΥΘΕΙΑΣ 
ΣΤΟΝ ΔΗΜΑΡΧΟ 

Αρθρο 1 

Αρμοδιότητες Αυτοτελούς Γραφείου Δημάρχου 

Το Ιδιαίτερο Γραφείο Δημάρχου παρέχει κάθε είδους 
γραμματειακή υποστήριξη προς τον Δήμαρχο και ιδίως: 

•Έχει την επιμέλεια της αλληλογραφίας του Δημάρ¬ 
χου και οργανώνει την επικοινωνία του με τις Υπηρεσίες 
και το Κοινό. 

• Παραλαμβάνει από τους υπηρεσιακούς παράγοντες 
τους φακέλους των εγγράφων, που πρέπει να υπογρα- 
φούν από το Δήμαρχο. 

• Τηρεί ημερολόγιο των προσωπικών συναντήσεων, 
επαφών και συμμετοχών σε Επιτροπές του Δημάρχου, 
εντός και εκτός Δήμου, και τον ενημερώνει. Προβαίνει 
δε στην αρχειοθέτηση των πρακτικών αυτών των συ¬ 
ναντήσεων, επαφών και συμμετοχών σε Επιτροπές με 
ταυτόχρονη συστηματική παρακολούθηση της εξέλιξης 
των αντίστοιχων θεμάτων. 

• Διεκπεραιώνει κάθε υπόθεση που του αναθέτει ο 
Δήμαρχος. 

• Τηρεί αρχείο των επίτιμων Δημοτών καθώς και των 
προσώπων που τιμήθηκαν από τον Δήμο για την, με 
οποιοδήποτε τρόπο, προσφορά τους στην πόλη. 

• Τηρεί την εξειδικευμένη βιβλιοθήκη του Γραφείου 
Δημάρχου 

• Παρέχει κάθε είδους διοικητική και γραμματεια¬ 
κή υποστήριξη προς τους κατέχοντες θέσεις Ειδικών 
Συμβούλων, Ειδικών Συνεργατών ή Επιστημονικών Συ¬ 
νεργατών. 

• Προγραμματίζει εκδηλώσεις επικοινωνίας του Δη¬ 
μάρχου με τους κατοίκους του Δήμου για την διαπίστω¬ 
ση των αναγκών τους και την καταγραφή από κοντά 
των προβλημάτων τους. 

• Μεριμνά για την έγκαιρη εκτύπωση και αποστολή 
των προσκλήσεων στα πρόσωπα που καλούνται στις 
εκδηλώσεις που διοργανώνει ο Δήμος. 

• Ενημερώνει το Δήμαρχο για τις διάφορες εκδη¬ 
λώσεις που οργανώνονται από οποιεσδήποτε άλλες 
αρχές, σωματεία, οργανώσεις, συλλόγους και άλλους 
συλλογικούς φορείς και που έχει κληθεί να παραστεί. 

• Οργανώνει και υλοποιεί κάθε είδους εκδηλώσεις του 
Δήμου (συνέδρια, συνελεύσεις, εορτές κ.λ.π, καθώς και 
προγράμματα προβολής του έργου και των υπηρεσιών 
που παρέχει ο Δήμος. 

• Τηρεί αρχείο των δημοσιεύσεων σχετικά με τις 
δραστηριότητες του Δήμου καθώς και των σχετικών 
απαντήσεων. 

(Αρμοδιότητες σε θέματα Διοικητικής Βοήθειας) 

Το Γραφείο Δημάρχου είναι επίσης αρμόδιο για την 
παροχή διοικητικής βοήθειας σε άτομα που έχουν 
αντικειμενική αδυναμία προσπέλασης στις δημοτικές 
υπηρεσίες ή στα Κέντρα Εξυπηρέτησης Πολιτών (ΚΕΠ). 

Ειδικότερα το Γ ραφείο: 

• Σχεδιάζει και εφαρμόζει συστήματα και διαδικασίες 
για την εξυπηρέτηση των δημοτών που έχουν αντικειμε¬ 
νική αδυναμία προσπέλασης στις δημοτικές υπηρεσίες 
ή στα ΚΕΠ και χρειάζονται να έλθουν σε επαφή με τις 
επιμέρους υπηρεσίες για συγκεκριμένες ανάγκες τους. 


• Μεριμνά για τη δημιουργία και την αποτελεσματική 
λειτουργία δικτύων εθελοντών που αναλαμβάνουν την 
εξυπηρέτηση των ανωτέρω δημοτών για την εκτέλεση 
των δοσοληψιών τους με τις δημοτικές υπηρεσίες και 
τα ΚΕΠ για λογαριασμό τους. 

• Δέχεται αιτήματα των ανωτέρω δημοτών με βάση 
τις σχετικές διαδικασίες και μεριμνά για την ικανοποί¬ 
ησή τους, με την αξιοποίηση τόσο των υπαλλήλων του 
Γ ραφείου όσο και των δικτύων εθελοντών. 

• Συνεργάζεται με τα αρμόδια ΚΕΠ για την διεκπεραί¬ 
ωση υποθέσεων των ανωτέρω δημοτών σε ζητήματα 
αρμοδιότητας των ΚΕΠ. 

• Σχεδιάζει και προωθεί κάθε άλλη σχετική ενέργεια 
για την καλύτερη εξυπηρέτηση των δημοτών με αντι¬ 
κειμενική αδυναμία προσπέλασης στις δημοτικές υπη¬ 
ρεσίες ή στα ΚΕΠ 

Άρθρο 2 

Αρμοδιότητες Νομικής Υπηρεσίας 

Η Νομική Υπηρεσία παρέχει νομική υποστήριξη προς 
τα αιρετά όργανα του Δήμου, τις Υπηρεσίες του καθώς 
και τα Νομικά Πρόσωπα αυτού με στόχο την προώθηση 
των επιδιώξεων, στόχων και συμφερόντων του Δήμου. 
Ειδικότερα: 

1. Παρακολουθεί όλες τις δικαστικές υποθέσεις του 
Δήμου και των Νομικών Προσώπων του και παρίσταται 
ενώπιον των Δικαστηρίων για την υπεράσπιση των συμ¬ 
φερόντων και των δικαιωμάτων του Δήμου. 

2. Παρακολουθεί τους Νόμους, τα Προεδρικά Διατάγ¬ 
ματα και τις Υπουργικές Αποφάσεις που αφορούν την 
Τοπική Αυτοδιοίκηση. 

3. Ελέγχει τους τίτλους ιδιοκτησίας των αγοραζομέ- 
νων, μισθωμένων, μεταβιβαζομένων κ.λπ. περιουσιακών 
στοιχείων και νομιμοποιεί τους ιδιοκτήτες ακινήτου πε¬ 
ριουσίας, οι οποίοι συμβάλλονται με το Δήμο. 

4. Επεξεργάζεται και καταρτίζει όλες τις συμβάσεις, 
διακηρύξεις και συμβόλαια του Δήμου. 

5. Τηρεί Αρχείο των Δικαστικών Εξώδικων, Υποθέσεων 
περί Απαλλοτριώσεων (αναφέρονται ενδεικτικά θέματα 
κήρυξης, απαλλοτριώσεων, καθορισμού τιμής, οριστικής 
τιμής μονάδος, αναγνώρισης δικαιούχων συντέλεσης 
απαλλοτριώσεων καθώς και τις σχετικές γνωμοδοτή¬ 
σεις κ.λπ.). 

6. Τηρεί Αρχείο των Υποθέσεων Διασφάλισης της Δη¬ 
μοτικής Περιουσίας (αναφέρονται ενδεικτικά θέματα 
διεκδικητικών αγωγών, ασφαλιστικών μέτρων νομής, 
αρνητικών, αναγνωριστικών αγωγών, συμβάσεων κατα¬ 
στημάτων, καταγγελιών συμβάσεων, αναπροσαρμογών 
μισθώσεων, εξώσεων και εκτέλεσης αποφάσεων καθώς 
και οι σχετικές γνωμοδοτήσεις κ,λπ.). 

7. Τηρεί Αρχείο των Υποθέσεων Εργατικών Διαφο¬ 
ρών που ανακύπτουν από την εφαρμογή της κείμενης 
νομοθεσίας και υπάγονται στα πολιτικά ή διοικητικά 
δικαστήρια καθώς και των σχετικών γνωμοδοτήσεων. 

8. Τηρεί Αρχεία των Ποινικών Φορολογικών Υποθέσε¬ 
ων με τις σχετικές γνωμοδοτήσεις. 

9. Τηρεί Αρχείο των Υποθέσεων Ελέγχου νομιμοποί¬ 
ησης των συμβαλλομένων με τον Δήμο στις εκάστοτε 
καταρτιζόμενες συμβάσεις των Υποθέσεων Επίλυσης δι¬ 
αφορών, που αναφύονται από την μη τήρηση των όρων 
των συμβάσεων αυτών καθώς και των Υποθέσεων που 
ανακύπτουν από την μη τήρηση των όρων Διαγωνισμών 
με τις σχετικές βεβαίως γνωμοδοτήσεις. 

Ο δικηγόρος του Δήμου: 

1. Αναφέρεται στο Δήμαρχο και σε περίπτωση απου¬ 
σίας του, στο νόμιμο αναπληρωτή του. 

2. Είναι υποχρεωμένος να παραμένει στο Δημοτικό 
Κατάστημα τις εργάσιμες ημέρες και ώρες, κατά τις 
οποίες δεν υπάρχει ανάγκη παράστασής του σε υπο¬ 
θέσεις ενώπιον δικαστικών ή διοικητικών αρχών. 

3. Ελέγχει και εγκρίνει τις αποδείξεις αμοιβής των 
δικαστικών επιμελητών. 

4. Εισηγείται επίσης την ανάθεση υποθέσεων σε δι¬ 
κηγόρους μη αμειβόμενους με πάγια αντιμισθία από το 
Δήμο, εφόσον κρίνεται αφ’ ενός ότι λόγω της σοβαρότη¬ 
τας και της ιδιάζουσας μορφής του θέματος, απαιτείται 
ο χειρισμός του από διακεκριμένους επιστήμονες του 
είδους, και αφ’ ετέρου εφόσον ο φόρτος εργασίας που 
δημιουργείται από τα σε εκκρεμότητα θέματα δεν μπο¬ 
ρεί, αποδεδειγμένα, να αντιμετωπιστεί από τον τακτικό 
δικηγόρο του Δήμου. 

5. Οφείλει να παρίσταται στις συνεδριάσεις του Δη¬ 
μοτικού Συμβουλίου και των Επιτροπών (Οικονομικής 
και Ποιότητας Ζωής), όταν αυτό του ζητηθεί. 

6. Παρέχει νομικές υπηρεσίες ή γνωμοδοτήσεις στο 
Δήμαρχο, στους Αντιδημάρχους και στις Υπηρεσίες 
του Δήμου, μετά από ερώτημα που υποβάλλεται από 
τους Προϊστάμενους των Διευθύνσεων καθώς και στους 
Προέδρους των Ιδρυμάτων, των Επιχειρήσεων και των 
Νομικών Προσώπων του Δήμου. 

7. Εισηγείται την κατάργηση δικών, σε όσες περι¬ 
πτώσεις η συνέχιση τους προβλέπεται αλυσιτελής και 
ασύμφορη. 

8. Επιλαμβάνεται των υποθέσεων κληροδοσιών και 
δωρεών κινητών και ακινήτων, μελετώντας τις διαδι¬ 
κασίες που αφορούν το Δήμο. 

9. Επιλαμβάνεται αναγκαστικής εκτέλεσης επί βεβαι¬ 
ωμένων εσόδων που δεν μπορούν να εισπραχθούν με 
άλλο τρόπο. 

Άρθρο 3 

Αρμοδιότητες Αυτοτελούς Γραφείου ΚΕΠ 

Το Τμήμα Κ.Ε.Π. (Κέντρο Εξυπηρέτησης Πολιτών) εί¬ 
ναι αρμόδιο για την παροχή διοικητικών πληροφοριών 
και τη διεκπεραίωση των υποθέσεων των πολιτών από 
την υποβολή της αίτησης μέχρι την έκδοση της τελι¬ 
κής πράξης, σε συνεργασία με τις καθ’ ύλην αρμόδιες 
υπηρεσίες και σύμφωνα με τον κεντρικό σχεδίασμά του 
Υπουργείου Εσωτερικών. Ειδικότερα: 

1. Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικη¬ 
τικών υποθέσεων σχετικών με τις δημόσιες υπηρεσίες. 

2. Παραλαμβάνει αιτήσεις πολιτών για την διεκπεραί¬ 
ωση υποθέσεών τους από τις υπηρεσίες του Δημοσίου, 
ελέγχει την πληρότητά τους και σε περίπτωση που για 
την διεκπεραίωση της υπόθεσης απαιτούνται δικαιολο- 
γητικά, που δεν υποβάλλονται μαζί με την αίτηση, τα 
αναζητά και τα παραλαμβάνει με οποιονδήποτε πρό¬ 
σφορο τρόπο από τις αρμόδιες υπηρεσίες, μετά από 
σχετική εξουσιοδότηση των πολιτών. 

3. Διαβιβάζει πλήρεις τους φακέλους των υποθέσεων 
των πολιτών στην αρμόδια για την διεκπεραίωσή τους 
υπηρεσία με οποιονδήποτε πρόσφορο τρόπο. 

4. Παραλαμβάνει από τις αρμόδιες υπηρεσίες τα τε¬ 
λικά έγγραφα που έχουν ζητηθεί από τους πολίτες και 


μεριμνά για την παράδοσή τους στους πολίτες, είτε με 
αποστολή, είτε μέσω του ΚΕΠ. 

5. Παρέχει διάφορες υπηρεσίες στους πολίτες σύμ¬ 
φωνα με τον γενικό σχεδίασμά των ΚΕΠ (επικύρωση 
εγγράφων, θεώρηση γνησίου υπογραφής, χορήγηση 
παράβολων, χορήγηση αποδεικτικών φορολογικής και 
ασφαλιστικής ενημερότητας κ.λπ.). 

6. Τηρεί αρχεία και επεξεργάζεται στατιστικά στοιχεία 
από την δράση του ΚΕΠ. 

7. Παρακολουθεί και υποστηρίζει την εφαρμογή του 
προγράμματος θ-Κορ για την εξυπηρέτηση των πολιτών 
σε απομακρυσμένους οικισμούς του Δήμου. 

8. Υποδέχεται από άλλα Κ.Ε.Π. αιτήσεις πολιτών η 
διεκπεραίωση των οποίων εμπίπτει στις αρμοδιότητες 
του Δήμου. Προωθεί τα αιτήματα αυτά στις αρμόδιες 
για τη διεκπεραίωσή τους υπηρεσίες και παρακολουθεί 
τη διαδικασία της διεκπεραίωσης και την τήρηση των 
νόμιμων χρονικών προθεσμιών. Παραλαμβάνει τα σχετι¬ 
κά έγγραφα από τις υπηρεσίες και τα αποστέλλει στα 
Κ.Ε.Π. της αρχικής υποβολής των αιτήσεων. 

9. Υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών. 

Άρθρο 4 

Αρμοδιότητες Γ ραφείου Δημοτικής Αστυνομίας 

1. Ελέγχει την τήρηση των διατάξεων που αφορούν 
την ίδρυση,την άρδευση και την αποχέτευση, όπως αυ¬ 
τές περιλαμβάνονται στην εκάστοτε κείμενη νομοθεσί¬ 
α,στις τοπικές κανονιστικές αποφάσεις που εκδίδουν οι 
δημοτικές αρχές και στις αποφάσεις των διοικητικών 
συμβουλίων των δημοτικών επιχειρήσεων ύδρευσης και 
αποχέτευσης. 

2. Ελέγχει την τήρηση των όρων που προβλέπονται 
στην κείμενη νομοθεσία και στις τοπικές κανονιστικές 
αποφάσεις που εκδίδουν οι δημοτικές αρχές,για την 
χρήση των αλσών και των κήπων,των πλατειών, των 
παιδικών χαρών και των λοιπών κοινοχρήστων χώρων. 

3. Ελέγχει την τήρηση των όρων οι οποίοι προβλέ- 
πονται στην κείμενη νομοθεσία και στις τοπικές κα¬ 
νονιστικές αποφάσεις που εκδίδουν οι δημοτικές αρ¬ 
χές,για την χρήση και την λειτουργία των δημοτικών 
αγορών,των εμποροπανηγύρεων,των ζωοπανηγύρεων, 
των χριστουγεννιάτικων αγορών και γενικά των υπαί¬ 
θριων δραστηριοτήτων. 

4. Ελέγχει την τήρηση των διατάξεων που αφορούν 
στο υπαίθριο εμπόριο και στις λαϊκές αγορές. 

5. Ελέγχει την τήρηση των διατάξεων που αφορούν 
στην υπαίθρια διαφήμιση,καθώς και τον έλεγχο της τή¬ 
ρησης ειδικότερων προδιαγραφών κατασκευής και προ¬ 
ϋποθέσεων τοποθέτησης διαφημιστικών πλαισίων,που 
τυχόν έχουν τεθεί με τοπικές κανονιστικές αποφάσεις 
από τις δημοτικές αρχές. 

6. Ελέγχει την τήρηση της καθαριότητας σε κοινοχρή¬ 
στους υπαίθριους χώρους της εδαφικής περιφέρειας 
του οικείου Δήμου και γενικότερα την τήρηση των κα¬ 
νόνων που προβλέπονται από την κείμενη νομοθεσία 
και τις τοπικές κανονιστικές αποφάσεις που εκδίδουν 
οι δημοτικές αρχές για την αναβάθμιση της αισθητικής 
των πόλεων και των οικισμών. 

7. Ελέγχει την τήρηση των μέτρων που επιβάλλονται 
για την πρόληψη πυρκαγιών σε κοινόχρηστους υπαί¬ 
θριους χώρους. 

8. Προστατεύει την δημοτική περιουσία. 

9. Διενεργεί αυτοψία για την εξακρίβωση των προϋ¬ 
ποθέσεων που απαιτούνται για την έκδοση διοικητικών 
πράξεων από τα όργανα του Δήμου και ιδίως διενεργεί 
αυτοψία και συντάσσει έκθεση για την έκδοση πρω¬ 
τοκόλλου διοικητικής επιβολής και για την χορήγηση 
βεβαίωσης μόνιμης κατοικίας. 

10. Επιδίδει τα πόσης φύσεως έγγραφα του οικείου 
Δήμου ή άλλων δημοτικών αρχών εντός των διοικητικών 
ορίων του οικείου Δήμου. 

Άρθρο 5 

Αρμοδιότητες Γραφείου 
Ειδικών Συνεργατών - Συμβούλων 

Οι Ειδικοί Σύμβουλοι ή οι Επιστημονικοί Συνεργάτες 
και οι Ειδικοί Συνεργάτες ασκούν καθήκοντα επιτελικά 
και δεν έχουν αποφασιστικές αρμοδιότητες οποιοσδή¬ 
ποτε μορφής. 

Παρέχουν συμβουλές και διατυπώνουν εξειδικευμέ- 
νες γνώμες, γραπτά ή προφορικά, για το συγκεκριμέ¬ 
νο τομέα δραστηριοτήτων του Δήμου, που τους έχει 
ανατεθεί. 

Το συμβουλευτικό τους έργο απευθύνεται προς τον 
Δήμαρχο, το Δημοτικό Συμβούλιο, την Εκτελεστική Επι¬ 
τροπή και την Οικονομική Επιτροπή, ανάλογα με τις 
αρμοδιότητές τους. 

ΕΝΟΤΗΤΑ Β: ΕΠΙΤΕΛΙΚΕΣ ΥΠΗΡΕΣΙΕΣ 
Αρθρο 6 

Αρμοδιότητες Αυτοτελούς Γ ραφείου 
Προγραμματισμού, Πληροφορικής και Διαφάνειας 

Το Αυτοτελές Γραφείο Προγραμματισμού, Πληροφο¬ 
ρικής και Διαφάνειας του Δήμου είναι αρμόδιο για την 
υποστήριξη των οργάνων διοίκησης, των υπηρεσιών 
και των νομικών προσώπων του Δήμου κατά τις δια¬ 
δικασίες σύνταξης, παρακολούθησης και αξιολόγησης 
των αποτελεσμάτων των περιοδικών Επιχειρησιακών 
Προγραμμάτων και των ετήσιων Προγραμμάτων Δρά¬ 
σης, την παρακολούθηση της αποτελεσματικότητας 
και απόδοσης των υπηρεσιών του Δήμου κατά την επί¬ 
τευξη των περιοδικών στόχων τους, τον σχεδίασμά και 
την παρακολούθηση της εφαρμογής των εσωτερικών 
οργανωτικών συστημάτων του Δήμου υπό συνθήκες 
διασφάλισης του επιθυμητού επιπέδου ποιότητας των 
παρεχομένων κάθε είδους υπηρεσιών. Επίσης είναι αρ¬ 
μόδιο για τη διασφάλιση της ένταξης των πολιτικών 
ισότητας των φύλων στις τοπικές πολιτικές. 

Επιπρόσθετα το Γ ραφείο είναι αρμόδιο για την ανά¬ 
πτυξη, εγκατάσταση, λειτουργία και συντήρηση των 
συστημάτων Τεχνολογίας, Πληροφορικής και Επικοινω¬ 
νιών (Τ.Π.Ε.) του Δήμου, περιλαμβανομένης της ευθύνης 
εκπλήρωσης του έργου του ΚΟ.Σ.Ε. (Κομβικό Σημείο 
Επαφής) του Δήμου, όπως προβλέπεται στο άρθρο 19 
του Ν. 3882/2010 (ΦΕΚ Α' 166). 

Ειδικότερα οι αρμοδιότητες του Γ ραφείου Προγραμ¬ 
ματισμού, Πληροφορικής και Διαφάνειας είναι οι εξής: 

(Αρμοδιότητες μελετών και έρευνας) 

1. Συγκεντρώνει, επεξεργάζεται, τεκμηριώνει και ενη¬ 
μερώνει συνεχώς τα γεωγραφικά, δημογραφικά, οικο¬ 
νομικά, κοινωνικά και άλλα στοιχεία που αφορούν στην 
ανάπτυξη του Δήμου, σε συνεργασία με τους αρμόδιους 
φορείς και τις υπηρεσίες του Δήμου. 


2. Μεριμνά για τη διενέργεια ερευνών για τις ανάγκες 
των δημοτών και συγκεντρώνει και τεκμηριώνει προ¬ 
τάσεις για επεμβάσεις (έργα, ενέργειες, προγράμματα) 
που θα ικανοποιούν τις ανάγκες των δημοτών. 

3. Μεριμνά για την εκπόνηση ερευνών και μελετών για τη 
διάγνωση των αναγκών ανάπτυξης του Δήμου, τη διερεύ- 
νηση της σκοπιμότητας αναπτυξιακών προτάσεων και την 
ιεράρχηση προτεραιοτήτων έργων, δράσεων και μέτρων. 

(Αρμοδιότητες σχεδιασμού και παρακολούθησης προ¬ 
γραμμάτων) 

4. Μελετά, σχεδιάζει και εισηγείται την εφαρμογή προ¬ 
γραμμάτων οικονομικής ανάπτυξης της περιοχής του 
Δήμου, με την αξιοποίηση των τοπικών φυσικών πόρων, 
την ανάπτυξη του ανθρώπινου δυναμικού, την αξιοποί¬ 
ηση της δημοτικής περιουσίας και τη δημιουργία και 
διαχείριση υποδομών στήριξης της τοπικής οικονομίας. 

5. Μελετά, σχεδιάζει και εισηγείται την εφαρμογή 
προγραμμάτων και δράσεων, που ενσωματώνουν την 
ισότητα των φύλων και τη λήψη θετικών μέτρων υπέρ 
των γυναικών στις προτάσεις του Δήμου στα εθνικά και 
συγχρηματοδοτούμενα προγράμματα. 

6. Συνεργάζεται με τις υπηρεσίες της Περιφέρειας 
στην οποία ανήκει ο Δήμος για την εναρμόνιση των 
προγραμμάτων οικονομικής ανάπτυξης της περιοχής 
του Δήμου με τα ευρύτερα αντίστοιχα προγράμματα 
της Περιφέρειας. 

7. Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών (δομημένο 
περιβάλλον) στην περιοχή του Δήμου, με στόχο την 
εξασφάλιση ικανοποιητικών συνθηκών ποιότητας ζωής. 

8. Διερευνά και ενημερώνει τα όργανα και τις υπηρε¬ 
σίες του Δήμου για τις πιθανές πηγές χρηματοδότησης 
των αναπτυξιακών προγραμμάτων του Δήμου (προγράμ¬ 
ματα συγχρηματοδοτούμενα από την ΕΕ, προγράμματα 
της ΕΕ, εθνικά προγράμματα, έργα ΣΔΙΤ, έργα αυτοχρη- 
ματοδοτούμενα κ.λπ.). 

9. Υποστηρίζει τα όργανα διοίκησης και τις υπηρεσίες 
του Δήμου και των Νομικών Προσώπων του και την 
ομάδα έργου που είναι δυνατόν να συγκροτείται για τη 
σύνταξη του δετούς Επιχειρησιακού Προγράμματος του 
Δήμου, κατά τη διαδικασία κατάρτισης, παρακολούθη¬ 
σης και αξιολόγησης του επιχειρησιακού προγράμματος 
και των Ετησίων Προγραμμάτων Δράσης, στα οποία 
εξειδικεύεται το επιχειρησιακό πρόγραμμα. 

10. Μεριμνά για τη διενέργεια των διαδικασιών ένταξης 
έργων και δράσεων του Δήμου σε αναπτυξιακά και άλλα 
προγράμματα, για την παρακολούθηση της υλοποίησής 
τους και τη σχετική ενημέρωση των αρμοδίων Αρχών, 
σε συνεργασία με τις αρμόδιες υπηρεσίες του Δήμου. 

11. Υποστηρίζει το Δήμαρχο για την παρακολούθηση 
και αξιολόγηση του Επιχειρησιακού Προγράμματος, συ¬ 
νεργάζεται με τις υπηρεσίες του Δήμου και των Νομικών 
Προσώπων του και συντάσσει την ενδιάμεση και την 
τελική έκθεση αξιολόγησης, τις οποίες υποβάλλει στο 
Δήμαρχο. Εισηγείται την ενδεχόμενη αναθεώρηση των 
στόχων του Επιχειρησιακού Προγράμματος μετά την 
ενδιάμεση αξιολόγησή του. 

12. Συντάσσει σχέδιο του Ετησίου Προγράμματος Δρά¬ 
σης του Δήμου, αφού λάβει υπόψη τις γραπτές εισηγή¬ 
σεις των υπηρεσιών, και το υποβάλλει στην Εκτελεστική 
Επιτροπή. 

13. Υποστηρίζει την Εκτελεστική Επιτροπή για την 
παρακολούθηση και τον απολογισμό των Ετήσιων Προ¬ 
γραμμάτων Δράσης του Δήμου. Ειδικότερα (α) κατά τη 
διάρκεια εφαρμογής του ετήσιου προγράμματος δρά¬ 
σης του Δήμου, συντάσσει εκθέσεις παρακολούθησης 
σε συνεργασία με τις αρμόδιες υπηρεσίες, ανά τακτά 
διαστήματα που ορίζονται με απόφαση του Δημάρχου 
και (β) πριν από τη σύνταξη του οικονομικού απολογι¬ 
σμού, υποβάλλει στη Εκτελεστική Επιτροπή έκθεση με 
τον απολογισμό δράσης του προηγούμενου έτους, αφού 
λάβει υπόψη τις απολογιστικές εκθέσεις των υπηρεσιών. 

14. Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Δήμου και άλλων φορέων για την υλοποίηση 
έργων, ενεργειών και προγραμμάτων. Υποστηρίζει τις 
σχέσεις διαδημοτικής συνεργασίας και συντονίζει τις 
σχέσεις του Δήμου με άλλους δημόσιους φορείς. 

(Αρμοδιότητες απόδοσης και οργάνωσης) 

15. Συγκεντρώνει στοιχεία και δεδομένα που αναφέρο- 
νται στην αποδοτικότητα και αποτελεσματικότητα των 
υπηρεσιών και στην επίτευξη των σχετικών περιοδικών 
τους στόχων, παρακολουθεί την εξέλιξή τους, επεξερ¬ 
γάζεται τα στοιχεία και εκδίδει ενημερωτικές αναφορές. 

16. Εισηγείται, παρακολουθεί και αξιολογεί μέτρα για 
τη διαρκή βελτίωση της αποδοτικότητας και της απο- 
τελεσματικότητας των υπηρεσιών και της ανταπόκρισής 
τους στις ανάγκες των πολιτών. Σχεδιάζει και εισηγείται 
τον Κανονισμό Μέτρησης και Αξιολόγησης της από¬ 
δοσης των δημοτικών υπηρεσιών κατά την ισχύουσα 
νομοθεσία. 

17. Μεριμνά για την εγκατάσταση και τήρηση του συ¬ 
στήματος διασφάλισης της διαχειριστικής επάρκειας 
του Δήμου στον σχεδίασμά και παραγωγή έργων. 

18. Μεριμνά για την εκπόνηση των κάθε είδους εσω¬ 
τερικών Κανονισμών του Δήμου και των Νομικών του 
Προσώπων (Εσωτερικός Κανονισμός Υπηρεσιών, Εσω¬ 
τερικοί Κανονισμοί Λειτουργίας, Κανονισμοί Παροχής 
Υπηρεσιών στους Δημότες κ.λπ.) σε συνεργασία με τις 
αρμόδιες υπηρεσίες. 

19. Παρακολουθεί την καλή εφαρμογή των εγκεκριμέ¬ 
νων από τα αρμόδια όργανα εσωτερικών οργανωτικών 
συστημάτων, διαδικασιών και κανονισμών και ενημερώ¬ 
νει τα αρμόδια όργανα του Δήμου στην περίπτωση που 
διαπιστώνονται αποκλίσεις. 

(Αρμοδιότητες σε θέματα διαφάνειας) 

20. Μεριμνά για την εξασφάλιση της έγκαιρης πρό¬ 
σβασης από κάθε ενδιαφερόμενο τρίτο σε πληροφορίες 
που έχουν σχέση με τις προκηρύξεις του Δήμου για την 
εκτέλεση έργων και την προμήθεια υλικών και υπηρε¬ 
σιών, σύμφωνα με τις νόμιμες διαδικασίες. 

21. Μεριμνά για την έγκαιρη πληροφόρηση των δη¬ 
μοτών για κάθε είδους προγράμματα και δράσεις που 
σχεδιάζει ο Δήμος και απευθύνονται στους δημότες 
και μεριμνά για την εξασφάλιση της αρχής της ίσης 
πρόσβασης των δημοτών στις δραστηριότητες αυτές. 

22. Υποδέχεται υποδείξεις, προτάσεις και παράπονα 
των δημοτών και τους ενημερώνει για τα δικαιώματα 
τους και τις ενέργειες που απαιτούνται για τη διεκ¬ 
περαίωση των υποθέσεών τους. Μεριμνά επίσης για 
τον εφοδιασμό τους με τα απαραίτητα πληροφοριακά 
στοιχεία και έντυπα. 

23. Σχεδιάζει, εισηγείται και μεριμνά για την έκδοση 
και διακίνηση, σε έντυπη και ηλεκτρονική μορφή: 


(α) Χάρτας Δικαιωμάτων και Υποχρεώσεων δημοτών 
και κατοίκων, 

(β) Οδηγού του Δημότη για τις παρεχόμενες υπηρε¬ 
σίες του Δήμου, 

(γ) Κανονισμού πληροφόρησης των πολιτών και Κα¬ 
νονισμού Διαβούλευσης. 

24. Μεριμνά για την εφαρμογή διαδικασιών διαβούλευ¬ 
σης για αποφάσεις και ζητήματα που αφορούν 

25. Το Δήμο. 

26. Λειτουργεί τηλεφωνικές γραμμές επικοινωνίας 
πολιτών με το Δήμο για την υποδοχή παραπόνων ή 
παροχή διοικητικών πληροφοριών προς τους πολίτες. 

(Αρμοδιότητες στρατηγικής και μελετών ΤΠΕ) 

27. Διαμορφώνει και εισηγείται τη στρατηγική του 
Δήμου σε ότι αφορά την ανάπτυξη, επέκταση και βελ¬ 
τίωση των συστημάτων τεχνολογιών πληροφορικής και 
επικοινωνιών (ΤΠΕ) και τα ζητήματα της Ηλεκτρονικής 
Διακυβέρνησης. 

28. Συγκεντρώνει στοιχεία, προσδιορίζει τις ανάγκες 
και τις απαιτήσεις και εισηγείται για τα αναγκαία έργα 
ανάπτυξης και βελτίωσης των συστημάτων ΤΠΕ που 
πρέπει να αξιοποιεί ο Δήμος για την υποστήριξη των 
λειτουργιών του. 

29. Μεριμνά για την μελέτη, ανάπτυξη και εγκατά¬ 
σταση των συστημάτων ΤΠΕ με την αξιοποίηση και 
εξειδικευμένων τρίτων. 

(Αρμοδιότητες διαχείρισης συστημάτων ΤΠΕ) 

30. Σχεδιάζει, εγκαθιστά και παρέχει υπηρεσίες συ¬ 
νεχούς συντήρησης δικτυακών τόπων και ιστοσελίδων 
καλύπτοντας τις σχετικές ανάγκες του Δήμου. 

31. Διαχειρίζεται και συντηρεί τις εφαρμογές και τις 
βάσεις δεδομένων που σχεδιάζει και εγκαθιστά ο Δήμος 
για τις ανάγκες του. 

32. Διαχειρίζεται το περιεχόμενο των συστημάτων και 
της ανάκτησης δεδομένων για τα συστήματα ΤΠΕ που 
λειτουργούν στο Δήμο. 

33. Μεριμνά για την αξιοποίηση τρίτων για την επε¬ 
ξεργασία δεδομένων σύμφωνα με σχετικές ανάγκες 
του Δήμου. 

34. Εκπαιδεύει τους χρήστες των συστημάτων ΤΠΕ 
του Δήμου και μεριμνά για την παροχή κάθε είδους 
υποστήριξης προς τους χρήστες ώστε να είναι σε θέση 
να λειτουργούν και να αξιοποιούν αποτελεσματικά τα 
συστήματα. 

35. Μεριμνά για τη δημιουργία των κατάλληλων ανα¬ 
φορών επιτελικής πληροφόρησης με την αξιοποίηση 
των στοιχείων που τηρούνται στα πληροφορικά συ¬ 
στήματα του Δήμου. 

36. Μεριμνά για την τήρηση των βαθμών ασφαλείας 
της πρόσβασης στις πληροφορίες που τηρούνται στα 
πληροφοριακά συστήματα του Δήμου, ώστε να εξασφα¬ 
λίζεται η εμπιστευτικότητά τους. 

(Αρμοδιότητες διαχείρισης εξοπλισμού ΤΠΕ) 

37. Προσδιορίζει τις ανάγκες των δημοτικών υπηρεσιών 
σε εξοπλισμό πληροφορικής και επικοινωνιών, προσδιο¬ 
ρίζει τις απαιτήσεις του εξοπλισμού αυτού σε αναβάθ¬ 
μιση και εισηγείται τα αναγκαία προγράμματα για την 
προμήθεια και εγκατάσταση του αναγκαίου εξοπλισμού. 

38. Μεριμνά για την παρακολούθηση της παραλαβής 
και την εγκατάσταση του αναγκαίου εξοπλισμού ΤΠΕ. 

39. Μεριμνά για την συνεχή συντήρηση και την απο¬ 
κατάσταση βλαβών του εξοπλισμού ΤΠΕ του Δήμου. 

(Γενικές Αρμοδιότητες ΤΠΕ) 

40. Υποστηρίζει την εκπλήρωση του έργου του ΚΟ.Σ.Ε. 
(Κομβικό Σημείο Επαφής) του Δήμου, όπως προβλέπεται 
στο άρθρο 19 του Ν. 3882/2010 (ΦΕΚ Α' 166). 

ΕΝΟΤΗΤΑ Γ: ΥΠΗΡΕΣΙΕΣ ΥΠΟΣΤΗΡΙΞΗΣ 
ΚΑΙ ΤΟΠΙΚΗΣ ΑΝΑΠΤΥΞΗΣ 

Αρθρο 7 

Αρμοδιότητες Δ/νσης Διοικητικών 
και Οικονομικών Υπηρεσιών 

Η Διεύθυνση Διοικητικών και Οικονομικών Υπηρεσιών, 
ως προς τις Διοικητικές υποστηρικτικές αρμοδιότητές 
της, είναι αρμόδια για την εφαρμογή των διαδικασιών 
και αρχείων που αφορούν τη δημοτολογική κατάσταση, 
τα ληξιαρχικά γεγονότα που συμβαίνουν στην περιφέ¬ 
ρεια του Δήμου, τη σύνταξη των μητρώων αρρένων και 
των εκλογικών καταλόγων, καθώς και για το σχεδίασμά 
και το συντονισμό εφαρμογής των πολιτικών, συστη¬ 
μάτων και διαδικασιών που αποσκοπούν στην ορθο¬ 
λογική διοίκηση/διαχείριση του ανθρώπινου δυναμικού 
του Δήμου. Παράλληλα η Διεύθυνση είναι αρμόδια για 
την γραμματειακή υποστήριξη των πολιτικών οργάνων 
του Δήμου, τη λειτουργία του κεντρικού πρωτοκόλλου. 

Ως προς τις Οικονομικές υποστηρικτικές αρμοδιότητές 
της, είναι αρμόδια για την αποτελεσματική τήρηση των 
οικονομικών προγραμμάτων λειτουργίας του Δήμου, τη 
σωστή απεικόνιση των οικονομικών πράξεων και τη διαχεί¬ 
ριση των εσόδων και δαπανών του, καθώς και τη διασφάλι¬ 
ση και αξιοποίηση της δημοτικής περιουσίας. Συγχρόνως, 
η Διεύθυνση μεριμνά για την αποτελεσματική διενέργεια 
όλων των νόμιμων διαδικασιών που απαιτούνται για την 
προμήθεια υλικών, εξοπλισμού και υπηρεσιών του Δήμου. 

Οι συγκεκριμένες αρμοδιότητες της Διεύθυνσης στο 
πλαίσιο της αποστολής της, καθορίζονται από τις ισχύ- 
ουσες διατάξεις Νόμων, Προεδρικών Διαταγμάτων και 
Υπουργικών Αποφάσεων. 

Οι αρμοδιότητες των επιμέρους οργανικών μονάδων 
είναι οι εξής: 

Α) Τμήμα Δημοτικής Κατάστασης, Ληξιαρχείου και 
Αλλοδαπών 

(Αρμοδιότητες σε θέματα δημοτικής κατάστασης) 

1) Τηρεί και ενημερώνει τα μητρώα του δημοτολογίου 
και τα μητρώα αρρένων, σύμφωνα με τις ισχύουσες 
θεσμοθετημένες διαδικασίες και τηρεί τις υποχρεώ¬ 
σεις που απορρέουν από την κείμενη νομοθεσία για 
τη δημιουργία και τήρηση του Εθνικού Δημοτολογίου. 

2) Μεριμνά για την πρόσληψη και αλλαγή επωνύμου, 
καθώς και την πρόσληψη πατρωνύμου και μητρωνύμου 
από παιδιά, που γεννήθηκαν χωρίς γάμο των γονέων 
τους ή είναι αγνώστων γονέων. 

3) Μεριμνά για τον εξελληνισμό του ονοματεπώνυμου 
Ελλήνων του εξωτερικού, ομογενών αλλοδαπών, που 
αποκτούν την ελληνική ιθαγένεια και παλιννοστούντων 
ομογενών, που έχουν την ελληνική ιθαγένεια. 

4) Χορηγεί άδειες πολιτικού γάμου και μεριμνά για 
την τέλεση των γόμων αυτών. 

5) Ενημερώνει περιοδικά τις δημόσιες υπηρεσίες για 
τις μεταβολές προσωπικής κατάστασης που προκύ¬ 
πτουν από τα τηρούμενα στοιχεία. 

6) Εκδίδει κάθε είδους πιστοποιητικά ατομικής και 
οικογενειακής κατάστασης καθώς και κάθε είδους βε¬ 
βαιώσεις, καταλόγους και πίνακες με τα στοιχεία που 
αναγράφονται στα ανωτέρω Μητρώα. 


7) Συνεργάζεται με άλλους Δήμους και δημόσιες υπη¬ 
ρεσίες στις περιπτώσεις μεταβολών των μητρώων σε 
αντιστοιχία προς ανάλογα αρχεία που τηρούνται εκεί. 

8) Μεριμνά για την τήρηση των υποχρεώσεων του 
Δήμου που προκύπτουν από την ισχύουσα εκλογική 
νομοθεσία. 

(Αρμοδιότητες σε θέματα Ληξιαρχείου) 

9) Η υπηρεσία του Ληξιαρχείου διεξάγεται με την 
άμεση και υπεύθυνη καθοδήγηση του Προϊσταμένου 
της (Ληξιάρχου). 

10) Μεριμνά για την προμήθεια, τη θεώρηση και την 
τήρηση των ληξιαρχικών βιβλίων. 

11) Τηρεί και ενημερώνει τα ληξιαρχικά βιβλία και αρ¬ 
χεία, στα οποία καταχωρούνται τα ληξιαρχικά γεγονότα 
που συμβαίνουν στην περιφέρεια του Δήμου (γεννήσεις, 
γόμοι, θάνατοι) καθώς και κάθε μεταγενέστερο γεγονός 
που συνδέεται με αυτά (π.χ. διαζύγια), σύμφωνα με τις 
ισχύουσες θεσμοθετημένες διαδικασίες. 

12) Εκδίδει αποσπάσματα των ληξιαρχικών πράξεων 
ή άλλα θεσμοθετημένα πιστοποιητικά. 

13) Ενημερώνει τα αντίστοιχα Τμήματα άλλων Δήμων 
για τα ληξιαρχικά γεγονότα που επηρεάζουν τα στοι¬ 
χεία των μητρώων/αρχείων που τηρούνται στα Τμήματα 
αυτά. 

14) Συνεργάζεται με Ληξιαρχεία άλλων Δήμων σε περι¬ 
πτώσεις μεταβολών ή προσθήκης ληξιαρχικών πράξεων 
που βρίσκονται καταχωρημένες εκεί. 

15) Συντάσσει ατομικά δελτία θανάτων για την Εφορία 
και αποστέλλει δελτία γεννήσεων, γόμων και θανάτων 
στην Εθνική Στατιστική Υπηρεσία. 

16) Διεξάγει την υπηρεσιακή αλληλογραφία σε όλα 
τα θέματα της αρμοδιότητας του που καταχωρείται 
σε δικό του πρωτόκολλο και τηρεί το σχετικό αρχείο. 

17) Μεριμνά για την επιθεώρηση των ληξιαρχικών βι¬ 
βλίων από το αρμόδιο δικαστικό όργανο και τηρεί ειδικό 
φάκελο των δελτίων επιθεωρήσεων. 

18) Γ ενικά ενεργεί σύμφωνα με τα οριζόμενα στο λη¬ 
ξιαρχικό νόμο (344/77). 

19) Συγκεντρώνει τα απαραίτητα δικαιολογητικά για 
την τέλεση των πολιτικών γάμων και εκδίδει τις προ- 
βλεπόμενες από το Π.Δ. 391/82 άδειες. 

20) Μεριμνά για την τέλεση των πολιτικών γάμων. 

(Αρμοδιότητες σε θέματα Αλλοδαπών και Μετανά¬ 
στευσης) 

21) Τηρεί τις υποχρεώσεις που προκύπτουν από την 
ισχύουσα νομοθεσία περί ιθαγένειας, αλλοδαπών και 
μετανάστευσης. Στο πλαίσιο αυτό και σύμφωνα με τις 
δικαιοδοσίες που δίδονται στο Δήμο με τις ισχύουσες 
διατάξεις: (α) Τηρεί Μητρώο Αλλοδαπών.(β) Παραλαμ- 
βάνει αιτήσεις, ελέγχει τα δικαιολογητικά και τα προ¬ 
ωθεί στην αρμόδια υπηρεσία της Περιφέρειας για την 
χορήγηση και ανανέωση αδειών παραμονής αλλοδαπών 
στην Ελλάδα, (γ) Παραλαμβάνει αιτήσεις και δικαιολο- 
γητικά για την απόκτηση της ελληνικής ιθαγένειας με 
πολιτογράφηση και τις προωθεί στην αρμόδια υπηρεσία 
του Υπουργείου Εσωτερικών.(δ) Επιδίδει σχετικές με τα 
ανωτέρω αποφάσεις σε αλλοδαπούς. 

Β) Τμήμα Ανθρώπινου Δυναμικού και Διοικητικής Μέ¬ 
ριμνας 

(Αρμοδιότητες σε θέματα ανθρώπινου δυναμικού) 

1) Μεριμνά για την εφαρμογή του συστήματος αξιο¬ 
λόγησης των εργαζομένων στο Δήμο και την τήρηση 
των σχετικών στοιχείων. 

2) Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Δήμου (π.χ. οργάνωση μετακινήσεων του προσωπικού 
στις εγκαταστάσεις του Δήμου, παιδικοί σταθμοί κ.λπ.). 

3) Σχεδιάζει, εισηγείται και οργανώνει προγράμμα¬ 
τα συνεχιζόμενης κατάρτισης και επιμόρφωσης του 
ανθρώπινου δυναμικού του Δήμου. Παρακολουθεί την 
υλοποίηση των προγραμμάτων και μεριμνά για την αξι¬ 
ολόγηση των αποτελεσμάτων από την υλοποίηση των 
προγραμμάτων αυτών στην πράξη. 

4) Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσεις του Δήμου με το ανθρώπινο δυναμικό του 
(π.χ. θέματα μισθολογικά, ωραρίου, αδειών, ασθενειών, 
υπερωριών, απολύσεων, διεκδικήσεων κλπ.). 

5) Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

6) Τηρεί τους Ατομικούς φακέλους του Προσωπικού 
στους οποίους καταγράφονται τα στοιχεία της ατο¬ 
μικής και οικογενειακής του κατάστασης, οι κάθε εί¬ 
δους μεταβολές στην εργασιακή του ζωή (προσλήψεις, 
απολύσεις, αλλαγές θέσεων εργασίας, αμοιβές, άδειες, 
απουσίες, αξιολογήσεις κ.λπ.) και τα προσόντα του. 

7) Σχεδιάζει και εισηγείται βελτιώσεις και παρακολου¬ 
θεί την εφαρμογή όλων των διαδικασιών που σχετίζο¬ 
νται με την απασχόληση των εργαζομένων, σύμφωνα 
με τις ισχύουσες διατάξεις (τήρηση ωραρίου, έγκριση 
και πραγματοποίηση υπερωριών κ.λπ.). 

8) Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

9) Συνεργάζεται με τους Προϊσταμένους των επιμέ- 
ρους διοικητικών ενοτήτων του Δήμου και τους ενημε¬ 
ρώνει για τις διαδικασίες που πρέπει να ακολουθούνται 
σε εργασιακά θέματα (διαχείριση παρουσιών, υπερωρι¬ 
ών, βεβαιώσεων προς το προσωπικό κ,λπ.). 

10) Εκδίδει κάθε είδους βεβαιώσεις προς το προσω¬ 
πικό για θέματα που άπτονται της απασχόλησής τους 
στο Δήμο. 

11) Ανακοινώνει στο προσωπικό τις αποφάσεις του 
Δημάρχου που αφορούν την υπηρεσιακή κατάσταση 
αυτού και τη λειτουργία των Υπηρεσιών. 

12) Επιμελείται κάθε τι που ανάγεται στη σύνταξη των 
εκθέσεων υπηρεσιακής ικανότητας του προσωπικού. 

13) Υποβάλλει στις αρμόδιες υπηρεσίες στατιστικά 
στοιχεία, σύμφωνα με τα οριζόμενα στην ισχύουσα νο¬ 
μοθεσία. 

14) Διεξάγει κάθε εργασία και εκδίδει τα δικαιολογη- 
τικά που απαιτούνται, για την καταβολή βοηθημάτων, 
πρόσθετης αποζημίωσης ή επιδομάτων στο προσωπικό 
του Δήμου γενικά. 

15) Μεριμνά για την θέσπιση και την εφαρμογή των 
κανόνων υγιεινής και ασφάλειας των εργαζομένων, σύμ¬ 
φωνα με την νομοθεσία. Παρέχει κάθε διοικητική υπο¬ 
στήριξη στους τεχνικούς ασφαλείας και στους γιατρούς 
εργασίας που προσφέρουν τις αντίστοιχες υπηρεσίες 
τους στο Δήμο σύμφωνα με τις αρμοδιότητές τους που 
καθορίζονται από την ισχύουσα νομοθεσία. 


(Αρμοδιότητες σε θέματα διοικητικής μέριμνας και 
υποστήριξης των πολιτικών οργάνων του Δήμου) 

16) Παρέχει κάθε είδους διοικητική και γραμματεια¬ 
κή υποστήριξη προς τα συλλογικά διοικητικά αιρετά 
όργανα του Δήμου, δηλαδή το Δημοτικό Συμβούλιο, 
την Οικονομική Επιτροπή και την Εκτελεστική Επιτρο¬ 
πή (οργάνωση συνεδριάσεων, τήρηση πρακτικών συ¬ 
νεδριάσεων, παραγωγή, διεκπεραίωση, διαχείριση και 
αρχειοθέτηση εγγράφων, ρύθμιση συναντήσεων, τήρηση 
πρωτοκόλλου, τήρηση αρχείου αποφάσεων συλλογικών 
οργάνων κ.λπ.). 

17) Παρέχει κάθε είδους διοικητική και γραμματειακή 
υποστήριξη προς τα ατομικά διοικητικά αιρετά όργανα 
του Δήμου, δηλαδή τον Πρόεδρο του Δημοτικού Συμ¬ 
βουλίου, τον Δήμαρχο και τους Αντιδημάρχους (οργά¬ 
νωση και ρύθμιση συναντήσεων, παραγωγή, διεκπεραί¬ 
ωση, διαχείριση και αρχειοθέτηση εγγράφων, τήρηση 
πρωτοκόλλου, τήρηση αρχείου αποφάσεων ατομικών 
οργάνων κ.λπ.). 

18) Παρέχει διοικητική υποστήριξη προς τη Δημοτική 
Επιτροπή Διαβούλευσης, το Συμβούλιο Ένταξης Μετα¬ 
ναστών, την Επιτροπή Τουριστικής Ανάπτυξης καθώς 
και τις Επιτροπές του Δημοτικού Συμβουλίου. 

19) Παρέχει γραμματειακή υποστήριξη στις Δημοτικές 
Παρατάξεις. 

20) Μεριμνά για την ενημέρωση των πολιτικών οργά¬ 
νων και των υπηρεσιών του Δήμου για τις αποφάσεις 
που λαμβάνουν τα όργανα του Δήμου. 

21) Τηρεί το αρχείο των εκπροσώπων του Δήμου σε 
διαφόρους φορείς και όργανα και μεριμνά για την απο¬ 
στολή στοιχείων στους εκπροσώπους και την παραλαβή 
και διεκπεραίωση των εκθέσεων που υποβάλλουν στο 
Δήμο. 

22) Μεριμνά για την φύλαξη, την ασφάλεια και την κα¬ 
θαριότητα των κάθε είδους εγκαταστάσεων του Δήμου. 

23) Μεριμνά για την συντήρηση και αποκατάσταση 
βλαβών των κτιριακών και των ηλεκτρομηχανολογικών 
εγκαταστάσεων του Δήμου. 

24) Μεριμνά για τις μετακινήσεις και μεταφορές του 
προσωπικού του Δήμου. 

25) Μεριμνά για τη λειτουργία του Κεντρικού Πρωτο¬ 
κόλλου του Δήμου και διεκπεραιώνει τα σχετικά έγγρα¬ 
φα σε συνεργασία με τις γραμματείες των επιμέρους 
υπηρεσιών. 

26) Μεριμνά για τη λειτουργία του τηλεφωνικού κέ¬ 
ντρου του Δήμου. 

27) Παρέχει διοικητική και γραμματειακή υποστήριξη 
προς το Τμήμα και τα Γραφεία του (τήρηση πρωτοκόλ¬ 
λου, διεκπεραίωση και αρχειοθέτηση αλληλογραφίας, 
θέματα προσωπικού κ.λπ.). 

Γ) Γ ραφείο Αδειοδοτήσεων και ρύθμισης Εμπορικών 
Δραστηριοτήτων 

(Αρμοδιότητες ρύθμισης εμπορικών δραστηριοτήτων) 

1) Μελετά και εισηγείται τη ρύθμιση θεμάτων εμπορι¬ 
κής δραστηριότητας που επηρεάζουν τις λειτουργίες 
και το περιβάλλον της πόλης και την ποιότητα ζωής των 
κατοίκων, σύμφωνα με τις δικαιοδοσίες που δίδονται 
στο Δήμο με τις ισχύουσες διατάξεις. Τα θέματα αυτά 
αφορούν ιδίως: 

(α) Τον καθορισμό των χώρων και των όρων λειτουρ¬ 
γίας των υπαίθριων εμπορικών δραστηριοτήτων (λαϊκές 
αγορές και εμποροπανηγύρεις). 

(β) Τον καθορισμό των χώρων και των όρων για την 
προσωρινή διαμονή μετακινούμενων πληθυσμιακών 
ομάδων. 

(γ) Τον καθορισμό των προδιαγραφών και των όρων 
της υπαίθριας διαφήμισης. 

(δ) Τον προσδιορισμό των ειδικότερων όρων και προ¬ 
ϋποθέσεων για την ίδρυση και εγκατάσταση καταστη¬ 
μάτων και επιχειρήσεων, στο βαθμό που επηρεάζουν το 
περιβάλλον και τις λειτουργίες της πόλης. 

(ε) Τον προσδιορισμό των όρων και των ωρών λει¬ 
τουργίας μουσικής σε καταστήματα. 

(στ) Τον καθορισμό των ωρών έναρξης και λήξης της 
εργασίας των ναυτεργατών και των αρτεργατών. 

(ζ) Τον καθορισμό των χρονικών ορίων λειτουργίας 
καταστημάτων και επιχειρήσεων. 

(η) Τον καθορισμό των ανώτατου αριθμού των αδειών 
υπαίθριου πλανόδιου εμπορίου και τη συγκρότηση της 
Επιτροπής Υπαίθριου Πλανόδιου Εμπορίου. 

(θ) Την έγκριση της λειτουργίας Κυριακάτικων Αγο¬ 
ρών. 

(ι) Την συγκρότηση Επιτροπών για τον έλεγχο των 
πωλητών, παραγωγών και επαγγελματιών των λαϊκών 
αγορών. 

(ια) Την εφαρμογή της ισχύουσας νομοθεσίας για τη 
χορήγηση αδειών εκμετάλλευσης περιπτέρων. 

(ιβ) Τη λήψη απόφασης σχετικά με τον καθορισμό των 
ωρών ανοίγματος, μεσημβρινής διακοπής και κλεισίμα¬ 
τος των φαρμακείων και φαρμακαποθηκών, καθώς και 
τον καθορισμό για κάθε έτος του αριθμού των φαρμα¬ 
κείων που διημερεύουν και διανυκτερεύουν. 

2) Παρακολουθεί και ελέγχει την εφαρμογή των απο¬ 
φάσεων των σχετικών με τα προηγούμενα θέματα εμπο¬ 
ρικής δραστηριότητας και εισηγείται τη λήψη μέτρων, 
σύμφωνα με τις ισχύουσες διατάξεις. 

3) Διενεργεί επιτόπιους ελέγχους με σκοπό την υλο¬ 
ποίηση κοινοτικών προγραμμάτων (οικονομικές ενισχύ¬ 
σεις στη φυτική και ζωική παραγωγή). 

4) Ελέγχει την τήρηση των διατάξεων που αφορούν 
τα ζώα συντροφιάς και την τήρηση των διατάξεων της 
τουριστικής νομοθεσίας από τις επιχειρήσεις τουριστι¬ 
κού ενδιαφέροντος κατά τις ειδικότερες προβλέψεις 
του νόμου. 

(Αρμοδιότητες προστασίας του καταναλωτή) 

5) Μεριμνά για την προστασία του καταναλωτή με τη 
δημιουργία και λειτουργία μηχανισμών ενημέρωσής του 
(π.χ. Γ ραφείο Ενημέρωσης Καταναλωτή). 

6) Εισηγείται για τη σύσταση της επιτροπής φιλικού 
διακανονισμού για την εξώδικη επίλυση των διαφορών 
ανάμεσα σε προμηθευτές και σε καταναλωτές ή ενώ¬ 
σεις καταναλωτών, τηρεί αρχεία των πορισμάτων της 
οικείας επιτροπής καθώς και μητρώο καταναλωτών. 

(Αρμοδιότητες χορήγησης αδειών εμπορικών και γε¬ 
νικών επιχειρηματικών δραστηριοτήτων) 

7) Εισηγείται την χορήγηση αδειών για την άσκηση 
εμπορικών και γενικών επιχειρηματικών δραστηριοτή¬ 
των, σύμφωνα με τις δικαιοδοσίες που δίδονται στο 
Δήμο με τις ισχύουσες διατάξεις. Οι άδειες αυτές αφο¬ 
ρούν ιδίως: 

• Την ίδρυση, λειτουργία και εγκατάσταση των κα¬ 
ταστημάτων και επιχειρήσεων οι όροι λειτουργίας και 
εγκατάστασης των οποίων καθορίζονται από την νομο¬ 
θεσία και τους αντίστοιχους υγειονομικούς κανονισμούς 
και διατάξεις. 


• Την ίδρυση και λειτουργία καταστημάτων υγειονο¬ 
μικού ενδιαφέροντος (βλ. άρθρο 80 του ΚΔΚ). 

• Την εγκατάσταση και λειτουργία κινηματογράφων, 
θεάτρων και παρεμφερών επιχειρήσεων και τη διενέρ¬ 
γεια των προβλεπόμενων επιθεωρήσεων. 

• Την ίδρυση και λειτουργίας παιδότοπων, και διαφό¬ 
ρων ψυχαγωγικών δραστηριοτήτων (λούνα πάρκ, τσίρκο, 
πίστες αυτοκινητιδίων, μουσικών συναυλιών και άλλων 
καλλιτεχνικών εκδηλώσεων, που προβλέπονται από την 
κείμενη νομοθεσία. 

• Τα τεχνικά ψυχαγωγικά παίγνια και την παροχή 
υπηρεσιών διαδικτύου. 

• Την καταλληλότητα εκθεσιακών χώρων στεγασμέ¬ 
νων μόνιμα ή προσωρινά ή υπαίθριων ή μικτών. 

• Τη λειτουργία μουσικών οργάνων. 

• Την άσκηση υπαίθριου στάσιμου εμπορίου, εμπορο- 
πανηγύρεων και υπαίθριων χριστουγεννιάτικων αγορών. 

• Τα ζωήλατα οχήματα. 

• Την εγκατάσταση και χρήση του οικήματος για την 
άσκηση δραστηριότητας από εκδιδόμενα πρόσωπα. 

• Τη διενέργεια διαφήμισης, την τοποθέτηση πλαισί¬ 
ων υπαίθριας διαφήμισης, την τοποθέτηση επιγραφών 
προσδιορισμού επαγγελματικής δραστηριότητας σε φυ¬ 
σικά και νομικά πρόσωπα, καθώς και την παραχώρηση 
χώρων για την προβολή δραστηριοτήτων σε νομικά 
πρόσωπα που επιδιώκουν κοινωφελείς σκοπούς. 

• Τη λειτουργία καταστημάτων εκμίσθωσης μοτο¬ 
ποδηλάτων. 

• Την ίδρυση υπεραγορών λιανικού εμπορίου. 

• Την άσκηση υπαίθριου πλανόδιου εμπορίου. 

• Την συμμετοχή σε Κυριακάτικες Αγορές. 

• Την άσκηση επαγγέλματος κουρέα, κομμωτή, τε¬ 
χνίτη περιποίησης χεριών και ποδιών, καθώς και τη 
συγκρότηση σχετικής εξεταστικής επιτροπής και Πει¬ 
θαρχικού Συμβουλίου, σε συνεργασία με την υπηρεσία 
Δημ. Υγείας. 

• Τη λειτουργία εκθέσεων βιβλίου. 

• Την οργάνωση εκθέσεων (εκτός των Διεθνών), τη 
ρύθμιση θεμάτων λειτουργίας τους και την εποπτεία 
αυτών. 

• Εισηγείται για την χορήγηση, ανανέωση, ανάκληση ή 
μεταβίβαση αδειών λειτουργίας καταστημάτων λιανικής 
πώλησης αγροτικών φαρμακευτικών προϊόντων. 

• Γνωμοδοτεί για την παραχώρηση, μίσθωση και ανα- 
μίσθωση υδάτινων εκτάσεων για την ίδρυση, επέκτα¬ 
ση και μετεγκατάσταση μονάδων υδατοκαλλιέργειας 
εντατικής ή ημιεντατικής μορφής των ιχθυοτρόφων 
υδάτων, καθώς και για την χορήγηση άδειας ίδρυσης 
και λειτουργίας τους. 

8) Παρακολουθεί και ελέγχει την τήρηση των προ¬ 
ϋποθέσεων υπό τις οποίες χορηγούνται οι ανωτέρω 
άδειες και εισηγείται τη λήψη μέτρων, σύμφωνα με τις 
ισχύουσες διατάξεις π.χ. ανάκληση άδειας, αφαίρεση 
άδειας, επιβολή προστίμων. 

9) Ελέγχει την εφαρμογή των διατάξεων περί υπαίθρι¬ 
ας διαφήμισης, των προδιαγραφών των διαφημιστικών 
πλαισίων και επιγραφών, προβαίνει στην αφαίρεση των 
παράνομων υπαίθριων διαφημίσεων και επιγραφών και 
εισηγείται την επιβολή των προβλεπόμενων προστίμων, 
με τις προϋποθέσεις και όρους που προβλέπονται από 
την κείμενη νομοθεσία. 

10) Εισηγείται για την χορήγηση αδειών λειτουργίας 
καταστημάτων και εγκαταστάσεων που σχετίζονται 

με το εμπόριο η την αξιοποίηση ζώων (καταστήματα 
διατήρησης, εμπορίας και διακίνησης ζώων, καταστή¬ 
ματα πώλησης σκύλων ή γατών, κτηνοπτηνοτροφικές 
εγκαταστάσεις, αυτοκίνητα που μεταφέρουν ζώα, ζω¬ 
ολογικοί κήποι). 

11) Εισηγείται για την χορήγηση, ανανέωση, ανάκληση 
ή μεταβίβαση αδειών λειτουργίας καταστημάτων λιανι¬ 
κής πώλησης κτηνιατρικών φαρμακευτικών προϊόντων. 

12) Εισηγείται για την χορήγηση άδειας για τη λειτουρ¬ 
γία κτηνιατρικού γραφείου για τα παραγωγικά ζώα, ειδικής 
άδειας για την αποθήκευση φαρμακευτικών κτηνιατρικών 
προϊόντων και αδειών λειτουργίας ιδιωτικών κτηνιατρείων 
και κτηνιατρικών κλινικών τα οποία και εποπτεύει. 

13) Εισηγείται τη λήψη αποφάσεων για την ανάπτυξη 
και ρύθμιση ζητημάτων του τομέα της αλιείας στην 
περιοχή του Δήμου, στα πλαίσια της ισχύουσας νομο¬ 
θεσίας και ειδικότερα: 

• τον καθορισμό των όρων χορήγησης ερασιτεχνικών 
αδειών αλιείας. 

• την έγκριση ή ανάκληση της έγκρισης της χορή¬ 
γησης από τις αρμόδιες αρχές, αδειών απόπλου στα 
αλιευτικά σκάφη για τη διενέργεια αλιείας στα διεθνή 
ύδατα. 

• τη διάθεση σε δημόσιες υπηρεσίες ή σε ερευνητικά 
ιδρύματα ή σε νομικά πρόσωπα του δημόσιου τομέα των 
πλωτών μέσων, εργαλείων και λοιπού εξοπλισμού που 
δημεύθηκε, εφόσον δεν έχει πλειστηριασθεί. 

• την έγκριση για διενέργεια αθλητικής αλιείας. 

• την επιβολή ειδικών ή πρόσθετων περιοριστικών 
μέτρων της αλιείας. 

• την έγκριση αντικατάστασης αλιευτικού σκάφους. 

• την επιβολή κυρώσεων σε όσους δεν παρέχουν πλη¬ 
ροφορίες σχετικά με την παραγωγή και αξία αλιευμά¬ 
των των επαγγελματικών αλιευτικών σκαφών. 

• την έγκριση της χορήγησης, από τις αρμόδιες αρ¬ 
χές, αδειών αλιείας στα επαγγελματικά ή ερασιτεχνικά 
σκάφη αλιείας ή σπογγαλιείας. 

• τον καθορισμό της διάρκειας, έναρξης και λήξης της 
απαγορευτικής περιόδου αλιείας. 

• του καθορισμού του αριθμού των με μηχανικό αλιευ¬ 
τικό συγκρότημα (γρι-γρι) αλιευόντων συγκροτημάτων 
και των προϋποθέσεων με τις οποίες διενεργείται η 
αλιεία. 

• την έκτακτη αναστολή των αδειών αλιείας και σπογ¬ 
γαλιείας για ορισμένη περίοδο σε περιοχή χωρικής αρ¬ 
μοδιότητας του Δήμου, όταν το επιβάλλει η προστασία 
της ιχθυοπαραγωγής και η ρύθμιση της αλιείας και 
σπογγαλιείας. 

• την πρόταση για εγγραφή πιστώσεων για απαλλο¬ 
τρίωση υδάτινων και χερσαίων εκτάσεων. 

ο την αξιοποίηση, ιχθυοτροφικά, των μη εκμεταλλεύ¬ 
σεων τελμάτων ή άγονων εκτάσεων σε συνεργασία 
με τις υπηρεσίες. 

• τις εξαιρέσεις υποχρέωσης προσκόμισης αλιευμά¬ 
των στις ιχθυόσκαλες. 

• τη σύσταση τριμελών συμβουλίων εκδίκασης αλι¬ 
ευτικών προσφυγών. 

• την έγκριση και την τροποποίηση καταστατικών 
αλιευτικών συνεταιρισμών και την παροχή σ' αυτούς 
τεχνικών οδηγιών. 

• την παροχή γνώμης για κάθε τεχνική τροποποίηση 
ή διαρρύθμιση που αφορά ή θίγει τα κρηπιδώματα και 
τη χερσαία ζώνη των ιχθυοσκαλών. 


14) Εισηγείται την χορήγηση αδειών στον τομέα της 
αλιείας στην περιοχή του Δήμου, σύμφωνα με τις δι¬ 
καιοδοσίες που δίδονται στο Δήμο με τις ισχύουσες 
διατάξεις, και αφορούν: 

• τα αλιευτικά σκάφη για τη διενέργεια δοκιμαστικής 
αλιείας. 

• τις ερασιτεχνικές άδειες αλιείας. 

• τη χρήση καταδυτικών συσκευών σε περιπτώσεις 
διεξαγωγής ερευνών. 

• τις επαγγελματικές άδειες αλιείας. 

• τη μεταβίβαση κυριότητας επαγγελματικής άδειας 
αλιείας σκάφους. 

• την αντικατάσταση μηχανής αλιευτικού σκάφους. 

• την άδεια αλιείας γόνου ιχθύων και λοιπών υδρόβιων 
οργανισμών. 

15) Αντιμετωπίζει θέματα και εισηγείται μέτρα που 
αφορούν τη διακίνηση, μεταποίηση, τυποποίηση, συντή¬ 
ρηση και εμπορία των αλιευτικών προϊόντων σε συνερ¬ 
γασία με αρμόδιες υπηρεσίες και φορείς. 

Δ) Τμήμα Προϋπολογισμού, Λογιστηρίου και Προμη¬ 
θειών 

(Αρμοδιότητες σε θέματα προϋπολογισμού) 

1. Μεριμνά για την κατάρτιση του προϋπολογισμού του 
Δήμου σε συνεργασία με τις επί μέρους υπηρεσίες και 
την εισήγησή του προς έγκριση από τα αρμόδια όργανα. 

2. Παρακολουθεί την εκτέλεση του προϋπολογισμού, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθω¬ 
τικές ενέργειες. 

3. Συνεργάζεται με τις υπόλοιπες υπηρεσίες του 
Δήμου για την τήρηση των διαδικασιών αμφίδρομης 
ενημέρωσης και ροής των οικονομικών πληροφοριών 
που σχετίζονται με την εκτέλεση και την αναμόρφωση 
αυτού. 

4. Μεριμνά για την σύνταξη και υποβολή στα αρμόδια 
όργανα τα περιοδικά οικονομικά απολογιστικά στοιχεία, 
σύμφωνα με το σύστημα οικονομικής πληροφόρησης 
που εφαρμόζει ο Δήμος. 

5. Παρακολουθεί την κατάρτιση και την εξέλιξη των 
ταμειακών προγραμμάτων του Δήμου. Διερευνά τις 
ταμειακές ανάγκες και εισηγείται τις κατάλληλες με¬ 
θόδους για την αντιμετώπιση των ταμειακών αναγκών 
του Δήμου (π.χ. δανεισμός). Μεριμνά για την εφαρμογή 
των αποφάσεων που σχετίζονται με την κάλυψη των 
ταμειακών αναγκών του Δήμου. 

6. Συνεργάζεται με τις τράπεζες και μεριμνά για την 
αξιοποίηση των διαθεσίμων του Δήμου. 

(Αρμοδιότητες σε θέματα Λογιστηρίου) 

7. Τηρεί το σύστημα λογιστικής απεικόνισης των οι¬ 
κονομικών πράξεων του Δήμου (Γενική και αναλυτική 
λογιστική). Τηρεί τις σχετικές λογιστικές διαδικασίες 
καθώς και τα αντίστοιχα λογιστικά βιβλία και στοιχεία 
που προβλέπονται από την νομοθεσία. 

8. Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Δήμου. 

9. Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Δήμου. 

10. Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη- 

θευτές, πιστωτές και άλλους συναλλασσομένους με τον 
Δήμο, καθώς και των δοσοληπτικών λογαριασμών με τα 
νομικά πρόσωπα και τα ιδρύματα του Δήμου. 

11. Εκδίδει τις λογιστικές και οικονομικές καταστά¬ 
σεις που συνδέονται με το τηρούμενο λογιστικό σχέδιο 
(ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Δήμου με βάση τις 
ισχύουσες διαδικασίες. 

12. Παρέχει κάθε είδους πληροφόρηση προς τα αρμό¬ 
δια όργανα του Δήμου για την εξέλιξη των λογιστικών 
μεγεθών του Δήμου. 

13. Μεριμνά για την παροχή κάθε είδους στοιχείων που 
ζητούνται από Δημόσιες/Ελεγκτικές Υπηρεσίες σύμφω¬ 
να με την ισχύουσα νομοθεσία. 

14. Τηρεί ειδικά συστήματα λογιστικής και οικονομικής 
διαχείρισης Προγραμμάτων και'Εργων στα οποία συμ¬ 
μετέχει ο Δήμος που χρηματοδοτούνται από το Πρό¬ 
γραμμα Δημοσίων Επενδύσεων ή από ευρωπαϊκούς ή 
διεθνείς πόρους. 

15. Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους προέρχεται η σχετική χρηματοδότηση. 

16. Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

17. Τηρεί το αρχείο συμβάσεων για υπηρεσίες, έργα 
και προμήθειες που αναθέτει ο Δήμος. Παραλαμβάνει 
και ελέγχει τα κάθε φύσης παραστατικά που απαιτού¬ 
νται κατά περίπτωση για την πληρωμή των οφειλών του 
Δήμου στους αντίστοιχους δικαιούχους και ελέγχει την 
ύπαρξη των προϋποθέσεων για τη διενέργεια πληρω¬ 
μών του Δήμου με βάση τις διατάξεις των αντίστοιχων 
συμβάσεων. 

18. Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Δήμου και 
ελέγχει την επάρκειας των αντίστοιχων πιστώσεων. 

19. Συγκεντρώνει τα στοιχεία μεταβολών και των αντί¬ 
στοιχων καταβληθέντων παροχών ή καταλογισθέντων 
ποσών προς το προσωπικό του Δήμου, που έχουν επί¬ 
δραση στην διαμόρφωση των αμοιβών του και μεριμνά 
για την έκδοση των μισθολογικών καταστάσεων και την 
πληρωμή των αμοιβών 

20. Εκδίδει τα εντάλματα πληρωμής των οφειλών του 
Δήμου και τα αποστέλλει στο Ταμείο για πληρωμή 

21. Μεριμνά για τη έκδοση βεβαιώσεων καταβληθεισών 
αμοιβών προς το προσωπικό του Δήμου και για τον υπο¬ 
λογισμό και την απόδοση προς τα ασφαλιστικά ταμεία 
των αντίστοιχων ασφαλιστικών εισφορών. 

(Αρμοδιότητες σε θέματα προμηθειών) 

22. Μεριμνά για την παραλαβή από τους αντίστοι¬ 
χους προμηθευτές των κάθε είδους υλικών παγί- 
ων(μηχανήματα-εξοπλισμός) ή αναλώσιμων που απαιτεί 
η λειτουργία του Δήμου. 

23. Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία) με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Δήμου. 

24. Παρακολουθεί τα αποθεμάτων των αποθηκών και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 


25. Τηρεί το αρχείο των παγίων κινητών περιουσιακών 
στοιχείων του Δήμου (μηχανήματα, οχήματα, συσκευές, 
εξοπλισμός κ.λπ.) και παρακολουθεί την κατανομή των 
παγίων αυτών στις υπηρεσίες του Δήμου. 

26. Τηρεί τις διαδικασίες χαρακτηρισμού υλικών ως 
αχρήστων ή ως υλικών που πλεονάζουν και τήρηση των 
διαδικασιών καταστροφής, απομάκρυνσης ή εκποίησής 
τους. 

27. Μεριμνά για την τήρηση των διαδικασιών των 
περιοδικών απογραφών των κάθε είδους υλικών και 
εξοπλισμού του Δήμου. 

28. Σχεδιάζει τις εσωτερικές διαδικασίες για την κα¬ 
τάρτιση του προγράμματος απαιτουμένων προμηθειών 
και υπηρεσιών του Δήμου, συγκεντρώνει τις αιτήσεις 
των υπηρεσιών, εξετάζει την σκοπιμότητα αυτών και 
διαμορφώνει περιοδικά προγράμματα για την προμή¬ 
θεια κάθε είδους υλικών, εξοπλισμού και υπηρεσιών και 
εισηγείται αυτά για έγκριση στα αρμόδια όργανα του 
Δήμου (υλικά για την εκτέλεση τεχνικών έργων, ανταλ¬ 
λακτικά, λιπαντικά, καύσιμα, λιπάσματα, φυτοφάρμακα, 
μηχανήματα, εργαλεία, έπιπλα, είδη γραφείου, μισθώ¬ 
σεις μεταφορικών μέσων, ασφαλίσεις κ.λπ.). 

29. Διενεργεί έρευνες αγοράς για την τεκμηρίωση της 
διαθεσιμότητας των ειδών που ενδιαφέρουν το Δήμο 
και τη λήψη στοιχείων τιμών προμήθειας ή υπηρεσίας. 

30. Διενεργεί τις διαδικασίες για την ανάθεση των 
προμηθειών και των συμβάσεων παροχής υπηρεσιών, 
ήτοι μεριμνά για την κατάρτιση προδιαγραφών σε συ¬ 
νεργασία με τα αρμόδια κάθε φορά τμήματα του Δήμου, 
καταρτίζει το σχέδιο της διακήρυξης, των συμβάσεων 
και όλων των αποφάσεων και εισηγείται τη συγκρότη¬ 
ση όλων των επιτροπών που απαιτούνται (διενέργειας 
διαγωνισμών, αξιολόγησης των προσφορών και παραλα¬ 
βής των ειδών) στο κάθε φορά αρμόδιο αποφαινόμενο 
όργανο του Δήμου, παρακολουθεί τη λειτουργία τους 
και γενικά μεριμνά για όλα τα ζητήματα που αφορούν 
την εκτέλεση κάθε προμήθειας ή υπηρεσίας μέχρι και 
την οριστική παραλαβή της, σύμφωνα πάντοτε με τις 
ισχύουσες διατάξεις. 

31. Μεριμνά για την τήρηση των διαδικασιών χαρακτη¬ 
ρισμού υλικών/εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

32. Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

Ε) Τμήμα Εσόδων, Περιουσίας και Ταμείου 

(Αρμοδιότητες σε θέματα Εσόδων και Περιουσίας) 

1. Συγκεντρώνει στοιχεία για την εξακρίβωση των υπό¬ 
χρεων και του ύψους των χρηματικών υποχρεώσεων 
προς τον Δήμο των φυσικών και νομικών προσώπων 
για φόρους, εισφορές, τέλη, δικαιώματα που περιοδικά 
πρέπει να καταβάλλονται στο Δήμο με βάση τις ισχύ- 
ουσες εκάστοτε διατάξεις της νομοθεσίας. 

2. Ελέγχει την ακρίβεια των μεγεθών με βάση τα οποία 
υπολογίζονται το ύψος ανά υπόχρεο των προηγούμενων 
φόρων, εισφορών, τελών, δικαιωμάτων κ.λπ. 

3. Δημιουργεί και τηρεί αρχεία υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου. 

4. Επεξεργάζεται στοιχεία και υπολογίζει περιοδικά το 
ύψος των οφειλομένων ποσών κατά κατηγορία προσό- 

δου και υπόχρεο. Καταρτίζει βεβαιωτικούς καταλόγους 
υπόχρεων και αντίστοιχων οψειλόμενων ποσών κατά 
κατηγορία προσόδου. 

5. Μεριμνά για την ενημέρωση των υπόχρεων για την 
καταβολή των προηγουμένων οφειλομένων ποσών και 
μεριμνά για την τήρηση των διαδικασιών που ισχύουν 
για τις προσφυγές των υπόχρεων όταν αμφισβητούν το 
ύψος των οφειλόμενων ποσών. 

6. Οριστικοποιεί τους βεβαιωτικούς καταλόγους μετά 
την ολοκλήρωση των διαδικασιών των τυχόν προσφυ¬ 
γών για την εκτέλεση των αντίστοιχων εισπράξεων. 

7. Τηρεί τις αντίστοιχες διαδικασίες και εκδίδει βε¬ 
βαιώσεις που σχετίζονται με την είσπραξη διαφόρων 
τελών, δικαιωμάτων ή εισφορών. 

8. Παρακολουθεί και μεριμνά για την τήρηση όλων 
των οικονομικών δοσοληψιών που σχετίζονται με τη 
λειτουργία της παροχής υπηρεσιών του Δήμου μέσω 
των νεκροταφείων, δημοτικών αγορών, κ.λπ. 

9. Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς τον Δήμο, σύμφωνα με τους αντίστοιχους 
όρους. 

10. Τηρεί τα αρχεία της δημοτικής ακίνητης περι¬ 
ουσίας σε ηλεκτρονική και φυσική μορφή (φάκελοι με 
στοιχεία περιγραφικά και ιδιοκτησιακά έγγραφα). 

11. Μεριμνά για την διερεύνηση μεθόδων αξιοποίησης 
της δημοτικής ακίνητης περιουσίας και διατυπώνει σχε¬ 
τικές εισηγήσεις προς τα αρμόδια όργανα του Δήμου. 

12. Μεριμνά για την προώθηση της αξιοποίησης της 
δημοτικής ακίνητης περιουσίας σύμφωνα με τις σχε¬ 
τικές αποφάσεις του Δήμου και τη διαχείριση της 
εκμετάλλευσης της δημοτικής ακίνητης περιουσίας 
(κατάρτιση συμβάσεων μισθώσεων, μέριμνα είσπραξης 
μισθωμάτων κ.λπ.). 

13. Μεριμνά για την εκμίσθωση δημοτικών εκτάσεων 
γης για βιομηχανικούς ή βιοτεχνικούς σκοπούς, κτηνο- 
τροφικές εκμεταλλεύσεις, εγκαταστάσεις θερμοκηπίων 
και για μονάδες στους τομείς αλιείας. 

(Αρμοδιότητες σε θέματα Ταμείου) 

14. Διενεργεί τις πληρωμές προς τους δικαιούχους 
με βάση τα Χρηματικά Εντάλματα Πληρωμών μετά από 
έλεγχο των δικαιολογητικών που ορίζει ο νόμος. 

15. Καταγράφει τις διενεργούμενες πληρωμές σύμ¬ 
φωνα με τις ισχύουσες διαδικασίες και μεριμνά για την 
απόδοση των κάθε φύσης κρατήσεων υπέρ τρίτων που 
αντιστοιχούν στα επιμέρους εντάλματα πληρωμής. 

16. Παραλαμβάνει τους βεβαιωτικούς καταλόγους των 
υπόχρεων και των αντίστοιχων οφειλομένων στο Δήμο 
ποσών κατά κατηγορία εσόδου. Εκδίδει και μεριμνά 
για την κοινοποίηση ειδικών προσκλήσεων προς τους 
οφειλέτες. 

17. Διενεργεί τις εισπράξεις των οφειλών προς τον 
Δήμο και ενημερώνει το λογιστικό σύστημα του Δήμου 
με τις σχετικές ταμειακές εγγραφές. 

18. Παρακολουθεί την τακτοποίηση των υποχρεώσε¬ 
ων των οφειλετών προς τον Δήμο και ενημερώνει τις 
αρμόδιες υπηρεσίες για τις καθυστερούμενες οφειλές 

19. Παρακολουθεί τους υπαλλήλους άλλων υπηρεσιών 
του Δήμου που ασχολούνται με εισπράξεις, (κοιμητήρια, 
σφαγεία, δημοτικές αγορές κ,λπ.). 

20. Τηρεί τις διαδικασίες συναλλαγών με τις Τράπεζες 
για την τοποθέτηση των χρηματικών διαθεσίμων και την 
διενέργεια εισπράξεων και πληρωμών μέσω επιταγών. 


21. Τηρεί το αναγκαίο φυσικό ταμείο στα γραφεία 
του Δήμου. 

22. Τηρεί αρχεία των κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος του Δήμου 
με τις ταμειακές εγγραφές. 

23. Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία και με άλλες 
αρμόδιες υπηρεσίες. 

ΕΝΟΤΗΤΑ Δ: ΥΠΗΡΕΣΙΕΣ ΥΠΟΣΤΗΡΙΞΗΣ, ΠΕΡΙΒΑΛΛΟ¬ 
ΝΤΟΣ ΚΑΙ ΠΟΙΟΤΗΤΑΣ ΖΩΗΣ 

Αρθρο 8 

Αρμοδιότητες Διεύθυνσης 
Τεχνικών Υπηρεσιών και Περιβάλλοντος 

Η Διεύθυνση Τεχνικών Υπηρεσιών,Δόμησης και Πε¬ 
ριβάλλοντος είναι αρμόδια για τη μελέτη, εκτέλεση 
και συντήρηση των κάθε είδους τεχνικών έργων του 
Δήμου, με στόχο την έγκαιρη, οικονομική και άριστη 
από επιστημονικής απόψεως πραγματοποίησής τους. 
Συγχρόνως η Διεύθυνση είναι αρμόδια για την εξασφά¬ 
λιση βελτιωμένων συνθηκών ασφαλούς μετακίνησης 
και κυκλοφορίας των δημοτών και των οχημάτων τους, 
καθώς και για τον έλεγχο εγκαταστάσεων, την έκδοση 
αδειών εγκαταστάσεων και εγκαταστατών κυρίως στον 
τομέα των μεταφορών. 

Επίσης η εν λόγω Διεύθυνση είναι αρμόδια για την 
προστασία και αναβάθμιση του τοπικού φυσικού, αρχι¬ 
τεκτονικού και πολιτιστικού περιβάλλοντος, με τη λήψη 
των καταλλήλων μέτρων και τη ρύθμιση των σχετικών 
δραστηριοτήτων, καθώς και για τη συντήρηση των χώ¬ 
ρων πρασίνου, της ενεργειακής διαχείρισης. Η Διεύθυν¬ 
ση έχει επιπρόσθετα και την αρμοδιότητα της Πολιτικής 
Προστασίας στο επίπεδο του Δήμου. 

Οι συγκεκριμένες αρμοδιότητες της Διεύθυνσης στο 
πλαίσιο της αποστολής της, καθορίζονται από τις ισχύ- 
ουσες διατάξεις Νόμων, Προεδρικών Διαταγμάτων και 
Υπουργικών Αποφάσεων. 

Οι αρμοδιότητες των επιμέρους οργανικών μονάδων 
είναι οι εξής: 

Α) Τμήμα Τεχνικών'Εργων και Ηλεκτρομηχανολογικών 
Έργων 

(Αρμοδιότητες σε θέματα τεχνικών) 

1. Μεριμνά για το σχεδίασμά των προγραμμάτων δρά¬ 
σης του Δήμου που αφορούν την υλοποίηση τεχνικών 
έργων που περιλαμβάνουν ειδικότερα, σύμφωνα με το 
εύρος της δικαιοδοσίας του δήμου: 

• συγκοινωνιακά έργα (κατασκευές νέων έργων οδο¬ 
ποιίας, συντήρηση υφιστάμενου οδικού δικτύου, κατα¬ 
σκευές γεφυρών, κόμβων και διαβάσεων κλπ.) 

• κτιριακά έργα (κατασκευή, συντήρηση, επισκευή, 
διακόσμηση και εξοπλισμός των δημοτικών κτιρίων και 
εγκαταστάσεων) 

• έργα διαμόρφωσης, διαρρύθμισης και εξωράίσμού 
των κοινοχρήστων χώρων στην περιοχή του Δήμου (πε¬ 
ζοδρόμοι, πλατείες, παιδικές χαρές, τεχνικά έργα χώρων 
πρασίνου, αθλητικοί χώροι, αρχαιολογικοί χώροι και 
μνημεία, κοιμητήρια κ.λπ.) 

• υδραυλικά και εγγειοβελτιωτικά έργα 

2. Διενεργεί δειγματοληπτικούς ελέγχους, προκειμέ- 
νου να διαπιστωθεί η ποιότητα των χαλύβων οπλισμού 
σκυροδέματος, καθώς και η ποιότητα των προϊόντων 
τσιμέντου. 

3. Μεριμνά για την εκπόνηση όλων των αναγκαίων μελε¬ 
τών για την υλοποίηση των έργων του Τμήματος (εκπόνη¬ 
ση με προσωπικό του Τμήματος ή με ανάθεση σε τρίτους). 

4. Επιβλέπει την καλή εκπόνηση των μελετών. 

5. Συντάσσει τεχνικές προδιαγραφές και προσδιορίζει 
τις ανάγκες κάθε έργου σε υλικά, εργαλεία, τεχνικό 
εξοπλισμό ανθρώπινο δυναμικό κ.λπ. και εισηγείται την 
μεθοδολογία εκτέλεσης κάθε έργου (με αυτεπιστασία 
ή με ανάθεση σε τρίτους). 

6. Επιβλέπει την εκτέλεση των έργων του Τ μήματος 
που εκτελούνται με αυτεπιστασία. Συγκροτεί, οργανώνει 
και διοικεί τα σχετικά συνεργεία του Δήμου. 

7. Συνεργάζεται με την Οικονομική Διεύθυνση για την 
καλή εκτέλεση των διαδικασιών ανάθεσης των μελετών 
και της εκτέλεσης των έργων σε τρίτους. 

8. Επιβλέπει την εκτέλεση των έργων του Τ μήματος 
που ανατίθενται σε τρίτους. Διενεργεί επιμετρήσεις 
εργασιών και ελέγχει τις πιστοποιήσεις εργασιών που 
υποβάλλονται από τρίτους. 

9. Μεριμνά για τις διαδικασίες παραλαβής των έργων 
που εκτελούνται από τρίτους. 

10. Μεριμνά για το σωστό χειρισμό και την αξιοποίηση 
των μηχανημάτων και γενικά του τεχνικού εξοπλισμού 
που χρησιμοποιεί το Τμήμα. 

11. Συγκροτεί, οργανώνει και διοικεί συνεργεία αμέσου 
επέμβασης σε περιπτώσεις επειγόντων περιστατικών 
εκτός προγράμματος. 

12. Τηρεί τεχνικά αρχεία με αναλυτικά στοιχεία των 
έργων τα οποία εκτελεί (αναλώσεις υλικών, απασχό¬ 
ληση τεχνικού προσωπικού, απασχόληση τεχνικού εξο¬ 
πλισμού, στοιχεία κόστους κ.λπ.) και αντίστοιχα αρχεία 
μελετών και σχεδίων (φάκελοι των έργων). Εξάγει περι¬ 
οδικά στατιστικά στοιχεία και δείκτες από την εκτέλεση 
των έργων του Τ μήματος. 

(Αρμοδιότητες σε θέματα Ηλεκτρομηχανολογικών 
έργων) 

Μελετά και εκτελεί έργα που αφορούν: 

13. Στην επέκταση, συντήρηση, επισκευή και βελτίωση 
του δικτύου ηλεκτροφωτισμού των οδών και γενικά των 
υπαίθριων χώρων του Δήμου, καθώς και του φωτισμού 
για την ανάδειξη των δημοτικών κτιρίων, μνημείων και 
αρχαιολογικών χώρων της περιοχής. 

14. Στην επέκταση, συντήρηση και επισκευή του δι¬ 
κτύου φωτεινής σηματοδότησης για τη ρύθμιση της 
κυκλοφορίας στην περιοχή του Δήμου. 

15. Στην εγκατάσταση και συντήρηση κάθε είδους πλη¬ 
ροφοριακών πινακίδων στην περιοχή του Δήμου (πινα¬ 
κίδες ονομασίας οδών και πλατειών, αρίθμησης κτιρίων, 
παροχής πληροφοριών σε οδηγούς και διερχομένους, 
πινακίδες στάσεων συγκοινωνιακών μέσων κ.λπ.). 

16. Στην εκτέλεση εργασιών απομάκρυνσης παράνο¬ 
μων διαφημιστικών πινακίδων. 

17. Στην εκτέλεση εργασιών σήμανσης και διαγράμ¬ 
μισης οδών, καθώς και τοποθέτησης και συντήρησης 
προστατευτικών μέσων για την ασφάλεια της κυκλο¬ 
φορίας οχημάτων και πεζών 

18. Στη συντήρηση, επισκευή ή βελτίωση του ηλεκτρο- 
μηχανολογικού εξοπλισμού και των κάθε είδους Η/Μ 
εγκαταστάσεων των Δήμου. 

Β) Γραφείο Δόμησης 

Παραλαμβάνει, ελέγχει την πληρότητα των υποβαλ¬ 
λόμενων φακέλων για την έκδοση έγκρισης δόμησης 
και εκδίδει την έγκριση δόμησης 


Εγκρίνει τα υψόμετρα στο Τοπογραφικό Διάγραμμα 
(βεβαίωση υψομέτρων) 

Ενημερώνει το Σύστημα Διαχείρισης Διατηρητέων και 
Αξιόλογων κτηρίων του Δήμου, σε περίπτωση που η 
αίτηση αφορά κτήριο που ανήκει στα Αξιόλογα ή στα 
Διατηρητέα κτήρια. 

Παραλαμβάνει τις υπόλοιπες υποβαλλόμενες μελέτες 
(αρχιτεκτονική,στατική, ηλεκτρομηχανολογικές, θερμο¬ 
μόνωση παθητική πυροπροστασία, μελέτη ενεργεια¬ 
κής απόδοσης και ότι άλλο απαιτείται σύμφωνα με τις 
ισχύουσες διατάξεις), διαπιστώνει την πληρότητα και 
ελέγχει την απόδοση των εισφορών και κρατήσεων. 

Εκδίδει την Αδεια Δόμησης. 

Εκδίδει το Πιστοποιητικό Ελέγχου Κατασκευής και Θεω¬ 
ρεί την Άδεια Δόμησης, ως προς τα περαιωμένα μέρη της. 

Ενημερώνει το Σύστημα Διαχείρισης Διατηρητέων και 
Αξιόλογων κτηρίων του Δήμου, σε περίπτωση που η 
Θεώρηση Άδειας αφορά κτήριο που ανήκει στα Αξιό¬ 
λογα ή στα Διατηρητέα κτήρια Ενημερώνει την Ειδική 
Υπηρεσία Επιθεωρητών Δόμησης και Ενέργειας ως προς 
τον ορισμό του εκάστοτε Ελεγκτή Δόμησης. 

Αναθεωρεί και ενημερώνει τις άδειες δόμησης, εγκρί¬ 
νει εργασίες μικρής κλίμακας και τηρεί όλα τα απαι- 
τούμενα σχετικά στατιστικά στοιχεία και αρχεία των 
οικοδομικών αδειών. 

Καλεί τους ιδιοκτήτες για αποπεράτωσης της οικο¬ 
δομής, των όψεων ή του περιβάλλοντος χώρους και 
ενεργεί σε συνεργασία με το Τμήμα Τεχνικών Έργων 
Η/Μ έργων και Συγκοινωνιών του Δήμου. 

Αποστέλλει στην ΔΟΚΚ, στον ΟΚΧΕ και στην ΚΤΗ¬ 
ΜΑΤΟΛΟΓΙΟ ΑΕ την έγκριση και άδεια δόμησης, το 
τοπογραφικό, τα διαγράμματα και ό,τι άλλο απαιτείται 
σύμφωνα με την ισχύουσα νομοθεσία. 

Γ) Τ μήμα Καθαριότητας 

Το Τμήμα Καθαριότητας είναι αρμόδιο για την εξα¬ 
σφάλιση της αποκομιδής και της μεταφοράς των απορ¬ 
ριμμάτων, της χωριστής αποκομιδής και μεταφοράς των 
ανακυκλώσιμων υλικών, την εξασφάλιση της καθαριότη¬ 
τας των κοινοχρήστων χώρων, καθώς και τη συντήρηση 
των οχημάτων του Δήμου. 

Οι αρμοδιότητες του Τμήματος είναι οι εξής: 

(Αρμοδιότητες Καθαριότητας και Διαχείρισης Οχη¬ 
μάτων) 

1. Διαμορφώνει τα αναλυτικά περιοδικά προγράμματα 
και συγκροτεί τα συνεργεία για την αποκομιδή των 
αστικών απορριμμάτων και των ανακυκλούμενων υλικών 
και την μεταφορά τους στους ΧΥΤΑ ή τα εργοστάσια 
επεξεργασίας τους. 

2. Διενεργεί με τα κατάλληλα συνεργεία και τεχνικά 
μέσα το έργο της αποκομιδής των αστικών απορριμμά¬ 
των και των ανακυκλούμενων υλικών και την μεταφορά 
τους στους ΧΥΤΑ ή τα εργοστάσια επεξεργασίας τους. 

3. Διαχειρίζεται το στόλο των οχημάτων του Δήμου 
(απορριμματοφόρο, διάφορα αυτοκινούμενα μηχανή¬ 
ματα, φορτηγά και επιβατηγό οχήματα) μεριμνώντας 
για τη στελέχωσή τους, την ασφάλισή τους και τον 
εφοδιασμό με όλα τα σχετικά με την κίνηση έγγραφα. 

4. Παρακολουθεί και εποπτεύει την κίνηση των οχη¬ 
μάτων του Δήμου, την κατανάλωση καυσίμων και την 
ανάγκη περιοδικής προληπτικής τους συντήρησης. 

5. Διερευνά τις συνθήκες τυχόν ατυχημάτων και μερι¬ 
μνά για την αποκατάσταση βλαβών και αποτελεσμάτων 
ατυχημάτων. 

6. Τηρεί την φυσική αποθήκη ανταλλακτικών και λοι¬ 
πών υλικών που είναι αναγκαία για τη συντήρηση και 
την αποκατάσταση βλαβών των οχημάτων και κινητών 
μηχανημάτων του Δήμου. 

7. Συγκεντρώνει, τηρεί και επεξεργάζεται στοιχεία από 
την εκτέλεση των λειτουργιών συντήρησης και αποκατά¬ 
στασης βλαβών των οχημάτων του Δήμου και διαμορφώ¬ 
νει και παρακολουθεί σχετικούς δείκτες αποδοτικότητας. 

8. Καταγράφει και συγκεντρώνει καθημερινά στοιχεία 
για την εκτέλεση των προγραμμάτων αποκομιδής των 
απορριμμάτων και των ανακυκλούμενων υλικών. 

9. Μεριμνά για το πλύσιμο και την διατήρηση σε καλή 
κατάσταση των κάδων και των απορριμματοδοχείων 
συγκέντρωσης των απορριμμάτων και των ανακυκλού¬ 
μενων υλικών. 

10. Στο πλαίσιο του Τμήματος λειτουργεί Γραφείο 
Σχεδιασμού και Εποπτείας Καθαριότητας και Ανακύ¬ 
κλωσης οι αρμοδιότητες του οποίου είναι ειδικότερα: 

ο Μελετά την οργάνωση και λειτουργία του συστήμα¬ 
τος συλλογής και μεταφοράς και μεριμνά για την έκδο¬ 
ση της προβλεπόμενης άδειας συλλογής και μεταφοράς. 

ο Μελετά, σχεδιάζει και εισηγείται για τη βελτίωση 
των συστημάτων και μέσων που είναι κατάλληλα για τη 
διασφάλιση της αποκομιδής και μεταφοράς των απορ¬ 
ριμμάτων και των ανακυκλώσιμων υλικών, καθώς και 
της καθαριότητας των κοινοχρήστων χώρων του Δήμου. 

ο Μελετά και εισηγείται για τις τεχνικές προδια¬ 
γραφές και τις αναγκαίες ποσότητες των κάθε είδους 
τεχνικών μέσων και υλικών που απαιτούνται για την 
αποτελεσματική και αποδοτική εκτέλεση των παραπάνω 
λειτουργιών (οχήματα, τεχνικά μέσα, κάδοι κ.λπ.). 

ο Συγκεντρώνει, τηρεί και επεξεργάζεται στοιχεία 
από την εκτέλεση των λειτουργιών της καθαριότητας 
και διαμορφώνει και παρακολουθεί σχετικούς δείκτες 
αποδοτικότητας. 

ο Διαμορφώνει τα κατάλληλα προγράμματα για τη 
διενέργεια των εργασιών καθαριότητας (αποκομιδή 
απορριμμάτων, ανακυκλώσιμων υλικών, οδοκαθαρισμός, 
ειδικά συνεργεία κ,λπ.). 

ο Μελετά, σχεδιάζει και εισηγείται την κατάλληλη 
συγκρότηση και στελέχωση των διαφόρων συνεργεί¬ 
ων και εισηγείται προγράμματα αναγκών ανθρώπινου 
δυναμικού. 

ο Προσδιορίζει τα σημεία και μεριμνά για την τοπο¬ 
θέτηση κάδων απορριμμάτων και κάδων ανακύκλωσης. 

ο Παρακολουθεί την κανονική εφαρμογή των προ¬ 
γραμμάτων διενέργειας των εργασιών και εποπτεύει την 
ποιότητα των αποτελεσμάτων των σχετικών εργασιών. 

ο Παρακολουθεί την διαθεσιμότητα των τεχνικών μέ¬ 
σων που απαιτούνται για τη διενέργεια των εργασιών 
και μεριμνά για την καλύτερη αξιοποίηση των τεχνικών 
μέσων που διαθέτει ο Δήμος. 

Δ) Τμήμα'Υδρευσης - Αποχέτευσης 

Μεριμνά για την επισκευή, την συντήρηση και την 
καλή λειτουργία των υδραυλικών έργων ύδρευσης, 
αποχέτευσης ακαθάρτων και όμβριων και των εγκατα¬ 
στάσεων επεξεργασίας πόσιμου και ακαθάρτου νερού 
(γεωτρήσεις, δίκτυο ύδρευσης, υδατοδεξαμενές, δίκτυο 
αποχέτευσης, βιολογικός καθαρισμός κλπ.). 

Προγραμματίζει, εισηγείται, σχεδιάζει και μεριμνά για 
την κατασκευή έργων επέκτασης ή ανανέωσης των δι¬ 
κτύων ύδρευσης και αποχέτευσης του Δήμου και των 
αντίστοιχων εγκαταστάσεων επεξεργασίας νερού. 


Μεριμνά για την καταγραφή των καταναλώσεων νε¬ 
ρού στους υδρομετρητές και ενημερώνει σχετικά την 
Οικονομική Διεύθυνση για την είσπραξη του αντιτίμου 
των καταναλώσεων. 

Ε) Γραφείο Πολιτικής Προστασίας 

Επιλαμβάνεται των θεμάτων Πολιτικής Προστασίας 
με τη διατύπωση εισηγήσεων σχεδιασμού, το συντο¬ 
νισμό δράσεων για την πρόσληψη, αντιμετώπιση και 
αποκατάσταση των καταστροφών στην περιοχή του 
Δήμου. Ειδικότερα: 

ο Διατυπώνει εισηγήσεις για το σχεδίασμά της πολιτικής 
προστασίας της περιοχής του Δήμου, στο πλαίσιο του 
ετήσιου εθνικού σχεδιασμού και μεριμνά για την εφαρ¬ 
μογή των σχετικών προγραμμάτων, μέτρων και δράσεων 
στο πλαίσιο του εθνικού και περιφερειακού σχεδιασμού. 

ο Υποστηρίζει το συντονισμό και επιβλέπει το έργο 
της πολιτικής προστασίας για την πρόληψη, ετοιμότητα, 
αντιμετώπιση και αποκατάσταση των καταστροφών που 
συμβαίνουν στην περιοχή του Δήμου. 

ο Μεριμνά για την διάθεση και συντονίζει την δράση 
του απαραίτητου δυναμικού και μέσων για την πρόσλη¬ 
ψη, ετοιμότητα, αντιμετώπιση και αποκατάσταση των 
καταστροφών στην περιοχή του Δήμου 

ο Επεξεργάζεται ειδικότερες προτάσεις προς τις 
αρμόδιες υπηρεσίες για την προστασία των δασικών 
περιοχών του Δήμου, συμμετέχει στην οργάνωση της 
πυροπροστασίας των δασών και διατυπώνει προτάσεις 
για την αποκατάσταση των δασών. 

ΜΕΡΟΣ 3 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 
Αρθρο 9 

Διοίκηση - Εποπτεία - Συντονισμός 

1. Ο Δήμος διοικείται από το Δημοτικό Συμβούλιο, 
την Οικονομική Επιτροπή, την Εκτελεστική Επιτροπή 
και το Δήμαρχο. Οι αρμοδιότητες των οργάνων αυτών 
ορίζονται από τις κείμενες διατάξεις. 

2. Το Δήμαρχο επικουρούν οι Αντιδήμαρχοι που ορίζει 
ο Δήμαρχος και στους οποίους μεταβιβάζει την άσκη¬ 
ση αρμοδιοτήτων καθ’ ύλην (π.χ άσκηση εποπτείας 
συγκεκριμένων δημοτικών υπηρεσιών ) και κατά τόπο 
(εποπτεία συγκεκριμένων περιοχών και αρμοδιότητα 
συγκεκριμένων θεμάτων). 

3. Όλες οι υπηρεσίες του Δήμου συνεργάζονται με 
το Γραφείο Προγραμματισμού, Πληροφορικής και Δι¬ 
αφάνειας κατά το σχεδίασμά και την παρακολούθηση 
εφαρμογής των Επιχειρησιακών Προγραμμάτων, των 
ετήσιων προγραμμάτων και γενικά των προγραμμάτων 
δράσης του Δήμου. 

4. Ο Δήμαρχος δύναται να συγκαλεί περιοδικά ή κατά 
περίπτωση Συντονιστικά Συμβούλια στα οποία μετέχουν 
με εκπροσώπους τους το σύνολο ή μέρος (ανάλογα με 
ομοιογενή θεματικά αντικείμενα) των υπηρεσιών του 
Δήμου. Παράλληλα, και για την βελτίωση της αποτε- 
λεσματικότητας και απόδοσης του έργου του Δήμου, 
είναι δυνατός ο ορισμός, με απόφαση του Δημάρχου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία διαφόρων 
ζητημάτων του Δήμου. 

(β) Ομάδων διοίκησης έργου ή προγράμματος. 

(γ) Συντονιστών (ριτ>)θθΐ ηηαηαςθΓε) για την εκτέλεση 
έργων ή προγραμμάτων 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26919 


Άρθρο 10 

Αρμοδιότητες Προϊσταμένων 

Α. ΓΕΝΙΚΑ ΚΑΘΗΚΟΝΤΑ ΤΩΝ ΠΡΟΪΣΤΑΜΕΝΩΝ ΔΙΕΥ¬ 
ΘΥΝΣΕΩΝ 

Οι προϊστάμενοι των Διευθύνσεων εποπτεύουν τα 
τμήματα, που υπάγονται στην αρμοδιότητά τους προ¬ 
γραμματίζοντας, οργανώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε 
να εκπληρώνονται οι περιοδικοί στόχοι του Δήμου με 
βάση τα αντίστοιχα προγράμματα δράσης. Ειδικότερα: 

• Παρακολουθούν την άσκηση των αρμοδιοτήτων και 
των καθηκόντων των υπαλλήλων τους, σε όλες τις βαθ¬ 
μίδες αυτών, όπως αυτά ορίζονται με γενικές διατάξεις 
Νόμων και σύμφωνα με τον παρόντα Οργανισμό. 

• Ενημερώνονται για όλη την εισερχόμενη και εξερχό- 
μενη αλληλογραφία που αφορά τη Διεύθυνση, που προ- 
ΐστανται, χαρακτηρίζουν και κατανέμουν αυτή σύμφωνα 
με τις αρμοδιότητες των τμημάτων τους και δίνουν 
τις αναγκαίες οδηγίες για τις ενέργειες, που πρέπει 
να γίνουν. 

• Παρακολουθούν τη νομοθεσία και νομολογία των 
ΟΤΑ γενικά και ενημερώνουν τις Υπηρεσίες και το Δή¬ 
μαρχο πάνω σ’ αυτές. 

• Ενημερώνονται για κάθε εισήγηση που γίνεται από 
τα τμήματα και υπογράφουν τα σχέδια όλων των εγ¬ 
γράφων. 

• Εισηγούνται στο Δήμαρχο τη λήψη των ενδεδειγμέ- 
νων μέτρων με σκοπό τον συντονισμό των επιμέρους 
ενεργειών των υπηρεσιών του Δήμου. 

• Συνεργάζονται με τις Υπηρεσίες του Δήμου, σε 
όσες περιπτώσεις τούτο επιβάλλεται, για την προώθη¬ 
ση νομοθετημένων διαδικασιών και σε όσες θεωρείται 
αναγκαίο για την εύρυθμη λειτουργία τους γενικότερα. 

• Ασκούν τις από το Νόμο ή τις με εξουσιοδότηση 
ανατιθέμενες σε αυτούς λοιπές αρμοδιότητες. 

• Οι Προϊστάμενοι των Διευθύνσεων των Υπηρεσιών 
του Δήμου, ασκούν τις, από τον κώδικα καταστάσεως 
προσωπικού των ΟΤΑ, οριζόμενες πειθαρχικές δικαιο¬ 
δοσίες. 

• Παρακολουθούν τις έρευνες, τις μελέτες και τα ει¬ 
δικά σεμινάρια που γίνονται πάνω σε οργανωτικά θέ¬ 
ματα, με σκοπό την αποδοτικότητα των Υπηρεσιών και 
την παροχή μεγαλύτερης και σωστότερης υπηρεσιακής 
προσφοράς προς τους δημότες. 

• Επιμελούνται την υλοποίηση των νέων αρμοδιοτή¬ 
των στο Δήμο, συμβάλλοντας ουσιαστικά και βοηθώ¬ 
ντας τις υπηρεσίες, που ελέγχουν. 

• Καταρτίζουν σε δεύτερο βαθμό τις εκθέσεις υπηρε¬ 
σιακής ικανότητας του προσωπικού της Διευθύνσεώς 
τους και σε πρώτο βαθμό αυτές των Προϊσταμένων 
τους. 

• Μεριμνούν για την καλλιέργεια πνεύματος συνεργα¬ 
σίας και εμπιστοσύνης στις σχέσεις μεταξύ των υπαλ¬ 
λήλων του Δήμου. 

• Επιμελούνται τη διατήρηση ομαλών και αποδοτικών 
υπηρεσιακών σχέσεων, ανάμεσα στο Δήμο και τις με 
αυτόν συναλλασσόμενες Υπηρεσίες και Οργανισμούς. 

• Επισημαίνουν τις τυχόν παρατηρούμενες ατέλειες 
στη λειτουργία των Υπηρεσιών του Δήμου και εισηγού- 
νται στον Δήμαρχο την επιβολή των, κατά την γνώμη 
τους, αναγκαίων μεταβολών και την έκδοση των απα¬ 
ραίτητων γραπτών οδηγιών. 


• Είναι υπεύθυνοι για την τάξη και την ευκοσμία που 
πρέπει να επικρατούν στους χώρους, όπου οι Υπηρεσίες 
της Διευθύνσεώς τους ασκούν τα καθήκοντα τους. 

• Καθοδηγούν τους υπαλλήλους των Διευθύνσεών 
τους στην εκτέλεση των υπηρεσιακών τους καθηκόντων, 
ασκούν εποπτεία και ελέγχουν την παρουσία, πειθαρχία, 
απόδοση, επίδοση και εκπαίδευσή τους, μεριμνώντας 
για τη συμμετοχή τους σε σεμινάρια. 

• Ασκούν κάθε άλλη αρμοδιότητα που πηγάζει από 
την γενικότερη αποστολή τους, είτε αυτή δημιουργείται 
αυτοδικαίως κατά την άσκηση των καθηκόντων της 
Διεύθυνσης, είτε ανατίθεται από το Δήμαρχο. 

• Παρίστανται στις συνεδριάσεις του Δημοτικού Συμ¬ 
βουλίου ή των Επιτροπών (Οικονομικής και Ποιότητας 
Ζωής), όταν υπάρχουν θέματα της Διεύθυνσής τους και 
κρίνεται αυτό απαραίτητο. 

• Διατυπώνουν τα αιτήματά τους για τις προσλήψεις 
προσωπικού με αιτιολογική έκθεση και τα διαβιβάζουν 
στην αρμόδια Διεύθυνση για υποβολή συνολικού αιτή¬ 
ματος στο Δημοτικό Συμβούλιο. 

• Ετοιμάζουν τους περιοδικούς απολογισμούς των 
προγραμμάτων δράσεις της Διεύθυνσής τους και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

• Εισηγούνται συστήματα ενημέρωσης των δημοτών 
σχετικά με τις προσφερόμενες υπηρεσίες, τα δικαιώμα¬ 
τα και τις υποχρεώσεις τους έναντι του Δήμου. 

Β. ΓΕΝΙΚΑ ΚΑΘΗΚΟΝΤΑ ΤΩΝ ΠΡΟΪΣΤΑΜΕΝΩΝ ΤΜΗ¬ 
ΜΑΤΩΝ 

Έχουν την ευθύνη για τη νόμιμη, σωστή και αποδοτική 
λειτουργία του Τμήματος, που προ'ΐστανται. Ειδικότερα: 

• Εισηγούνται ιεραρχικά τα θέματα της αρμοδιότητας 
τους. 

• Κατανέμουν την εργασία στους υπαλλήλους που 
υπάγονται στο Τμήμα τους. 

• Έχουν τη φροντίδα και την ευθύνη για τη νόμιμη, 
έγκαιρη και σωστή διεκπεραίωση των υποθέσεων της 
αρμοδιότητάς τους. Για το σκοπό αυτό συνεργάζονται, 
βοηθούν, συντονίζουν και κατευθύνουν τους υπαλλήλους 
που εποπτεύουν με γνώμονα τα συμφέροντα του Δήμου 
και των δημοτών. 

• Μεριμνούν και εποπτεύουν τη γρήγορη και σωστή 
εξυπηρέτηση των δημοτών ή εκείνων, που με κάποια 
υπεύθυνη ιδιότητα συναλλάσσονται με το Δήμο για 
λογαριασμό της υπηρεσίας, που εκπροσωπούν και επι¬ 
λαμβάνονται δισεπίλυτων θεμάτων, παίρνοντας πρω¬ 
τοβουλία για την υπέρ του δημότη νόμιμη λύση τους. 

• Καταρτίζουν σε πρώτο βαθμό τις εκθέσεις υπη¬ 
ρεσιακής ικανότητας του προσωπικού που υπάγεται 
διοικητικά στο Τμήμα τους. 

• Εισηγούνται ιεραρχικά τη λήψη μέτρων για την εύ¬ 
ρυθμη και ομαλή λειτουργία της Υπηρεσίας τους. 

• Παραλαμβάνουν την αλληλογραφία, που ανάγεται 
στην αρμοδιότητά τους και τη διανέμουν στους υπ’ 
αυτούς υπαλλήλους. 

• Υπογράφουν το «σχέδιο εγγράφου» όλων των θεμά¬ 
των που χειρίζονται οι υπάλληλοι του τμήματός τους. 

• Μεριμνούν για την τακτοποίηση του αρχείου του 
τμήματός τους και την περιοδική εκκαθάρισή του, σύμ¬ 
φωνα με την ισχύουσα νομοθεσία. 

Γ. ΓΕΝΙΚΑ ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 

• Στα πλαίσια των αρμοδιοτήτων της υπηρεσιακής 
μονάδας που είναι τοποθετημένο το προσωπικό, ανε- 

ξάρτητα από την εργασιακή του σχέση, εκτελεί την 
εργασία που του έχει ανατεθεί με προσοχή, επιμέλεια 
και ευσυνειδησία, κάτω από τις οδηγίες και κατευθύν¬ 
σεις των προϊσταμένων του, σύμφωνα με τους Νόμους, 
τους κανονισμούς και τις οδηγίες των αρμοδίων Αρχών. 

• Ειδικότερα, εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
είναι υπεύθυνοι για κάθε αδικαιολόγητη απώλεια, φθο¬ 
ρά, καταστροφή ή βλάβη σε βάρος τρίτων, κυρίως όταν 
αυτή οφείλεται σε αμέλεια ή κακή χρήση. 

• Οι συντάκτες των εγγράφων, αποφάσεων, μελετών 
και αλληλογραφίας γενικά, μονογράφουν αυτά και είναι 
αποκλειστικά υπεύθυνοι για την ακρίβεια των πραγμα¬ 
τικών περιστατικών και στοιχείων, που αναφέρονται σ’ 
αυτά και προκύπτουν από τα τηρούμενα βιβλία ή άλλα 
παραστατικά της υπηρεσίας. 

• Τηρούν τις προθεσμίες διεκπεραίωσης των υπο¬ 
θέσεων των πολιτών, σύμφωνα με τα οριζόμενα στον 
Κώδικα Διοικητικής Διαδικασίας. 

• Είναι υπεύθυνοι για την ασφαλή τήρηση των εγγρά¬ 
φων που έχουν χρεωθεί. 

Αρθρο 11 

Κανονισμοί Λειτουργίας των Δημοτικών Υπηρεσιών 

Οι αρμοδιότητες των επί μέρους οργανικών μονάδων 
και των Προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

Ο λεπτομερής τρόπος λειτουργίας της κάθε μονάδας, 
η διάρθρωση των Τμημάτων σε Γραφεία, οι θέσεις ερ¬ 
γασίας της Κάθε οργανικής μονάδας, οι περιγραφές 
καθηκόντων, καθώς και οι διαδικασίες διοίκησης και 
λειτουργίας της μονάδας, ορίζονται με αποφάσεις του 
Δημάρχου ή καθορίζονται με ειδικούς κανονισμούς λει¬ 
τουργίας που συντάσσονται με απόφαση του Δημάρχου 
μετά από εισήγηση των αρμόδιων Προϊσταμένων. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 

Άρθρο 12 
ΕΙΔΙΚΕΣ ΘΕΣΕΙΣ 

Ορίζονται οι ακόλουθες θέσεις ειδικού προσωπικού: 

(α) Μία (1) θέση Ειδικού Συμβούλου ή Ειδικού Συνερ¬ 
γάτη ή Επιστημονικού Συνεργάτη. 

(β) Μία (1) θέση Δικηγόρου με έμμισθη εντολή. 

Άρθρο 13 

ΟΡΓΑΝΙΚΕΣ ©ΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

1. Οι θέσεις του μονίμου προσωπικού του Δήμου δια- 
κρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο Π.Δ. 
37α/1987, Π.Δ. 22/90 και στο Π.Δ. 50/2001, όπως εκά- 
στοτε ισχύουν. 

2. Στην κατηγορία Πανεπιστημιακής Εκπαίδευσης 
υπάγονται οι εξής κλάδοι και αντίστοιχα οι παρακάτω 
θέσεις: 


Α/Α 

ΚΛΑΔΟΣ 

ΑΡΙΘΜΟΣ ΘΕΣΕΩΝ 

ΥΠΗΡΕ- 

ΤΟΥ- 

ΝΤΕΣ 

ΚΕΝΕΣ 
ΘΕΣΕΙΣ 
(Σε εφαρμογή 
του άρθρου 33 
του ν. 4024/2011) 

ΣΥΝΟΛΟ 

1 

ΠΕ 

Διοικητικού 

1 

0 

1 

2 

ΠΕ Πολιτικών 
Μηχανικών 

0 

1 

1 


ΣΥΝΟΛΟ 

1 

1 

2 


3. Στην κατηγορία Τεχνολογικής Εκπαίδευσης υπάγο¬ 
νται οι εξής κλάδοι και ι αντίστοιχα οι παρακάτω θέσεις: 


Α/Α 

ΚΛΑΔΟΣ 

ΑΡΙΘΜΟΣ ΘΕΣΕΩΝ 

ΥΠΗΡΕ- 

ΤΟΥΝΤΕΣ 

ΚΕΝΕΣ 
ΘΕΣΕΙΣ 
(Σε εφαρμογή 
του άρθρου 
33 του 
ν. 4024/2011) 

ΣΥΝΟΛΟ 

1 

ΤΕ Τεχνολόγων 
Μηχαν. Μηχ. 1 

0 

1 


2 

ΤΕ Διοίκησης 
Μονάδων Τ.Α. 

1 

0 

1 

3 

ΤΕ Διοικητικών 
Λογιστών 

0 

1 

1 


ΣΥΝΟΛΟ 

2 

1 

3 


4. Στην κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι και αντίστοιχα οι παρακάτω θέσεις: 


Α/Α 

ΚΛΑΔΟΣ 

ΑΡΙΘΜΟΣ ΘΕΣΕΩΝ 

ΥΠΗΡΕ- 

ΤΟΥΝΤΕΣ 

ΚΕΝΕΣ ΘΕΣΕΙΣ 
(Σε εφαρμογή 
του άρθρου 33 
του ν. 4024/2011) 

ΣΥΝΟΛΟ 

1 

ΔΕ 

Διοικητικού 

4 

0 

4 

2 

ΔΕ 

Εισπρακτόρων 

1 

0 

1 

3 

ΔΕ Οδηγών 
Αυτοκινήτων 

3 

0 

3 

4 

ΔΕ Χειριστών 
Η/Υ 

1 

0 

1 

5 

ΔΕ Τεχνιτών 
Υδραυλικών 

1 

0 

1 

6 

ΔΕ 

Ηλεκτρολόγων 

0 

1 

1 

7 

ΔΕ Ειδικού 
Προσωπικού 
Δημοτικής 
Αστυνομίας 

0 

1 

1 

8 

ΔΕ Διεκπεραί¬ 
ωσης Υποθέσε¬ 
ων Πολιτών 

0 

2 (δεν έχει 
εκδοθεί κυα) 

2 


ΣΥΝΟΛΟ 

10 

4 

14 

Α/Α 

ΚΛΑΔΟΣ 

ΑΡΙΘΜΟΣ 

ΘΕΣΕΩΝ 

1 

ΔΕ ΟΔΗΓΩΝ 

1 

2 

ΔΕ ΔΙΟΙΚΗΤΙΚΟΥ 

2 

3 

ΥΕ ΚΑΘΑΡΙΣΤΡΙΩΝ ΕΣΩΤ. ΧΩΡΩΝ 

1 

4 

ΥΕ ΓΕΝΙΚΩΝ ΚΑΘΗΚΟΝΤΩΝ 

1 

5 

ΥΕ ΚΑΘΑΡΙΣΤΡΙΩΝ 

ΣΧΟΛ. ΜΟΝΑΔΩΝ 

1 


ΣΥΝΟΛΟ 

6 


5. Στην κατηγορία Υποχρεωτικής Εκπαίδευσης υπάγο¬ 
νται οι εξής κλάδοι και αντίστοιχα οι παρακάτω θέσεις: 


Α/Α 

ΚΛΑΔΟΣ 

ΑΡΙΘΜΟΣ ΘΕΣΕΩΝ 

ΥΠΗΡΕ- 

ΤΟΥΝΤΕΣ 

ΚΕΝΕΣ ΘΕΣΕΙΣ 
(Σε εφαρμογή 
του άρθρου 

33 του ν. 
4024/2011) 

ΣΥΝΟΛΟ 

1 

ΥΕ Εργατών 

ύδρευσης- 

αποχέτευσης 

1 

0 

1 

2 

ΥΕ Καταμετρητής 
υδρομέτρων 

1 

0 

1 

3 

ΥΕ Εργατών 
Καθαριότητας 

7 

0 

7 

4 

ΥΕ Καθαριστρι¬ 
ών Εσωτερικών 
Χώρων 

0 

1 

1 


ΣΥΝΟΛΟ 

9 

1 

10 


Άρθρο 14 

ΠΡΟΣΩΡΙΝΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


Α/Α 

ΚΛΑΔΟΣ 

ΑΡΙΘΜΟΣ ΘΕΣΕΩΝ 

ΥΠΗΡΕ- 

ΤΟΥΝΤΕΣ 

ΚΕΝΕΣ ΘΕΣΕΙΣ 
(Σε εφαρμογή 
του άρθρου 

33 του ν. 
4024/2011) 

ΣΥΝΟΛΟ 

1 

ΠΕ Διοικητι- 
κού-Οικονο- 
μικού 

1 

0 

1 

2 

ΤΕ Μηχανικών 
Πολιτ. Έργων 
Υποδομής 

1 

0 

1 

3 

ΥΕ Γενικών 
Καθηκόντων 

1 

0 

1 


ΣΥΝΟΛΟ 

3 

0 

3 


Οι θέσεις αυτές κενούμενες με οποιονδήποτε τρόπο, 
καταργούνται. 


Αρθρο 15 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Οι παρακάτω θέσεις που καλύπτονται από προσω¬ 
πικό με σύμβαση εργασίας ιδιωτικού δικαίου αορίστου 
χρόνου (ΙΔΑΧ) και οι οποίες είναι προσωποπαγείς. Οι 


θέσεις αυτές καταργούνται όταν κενωθούν με οποιον- 
δήποτε τρόπο. 

Αρθρο 16 

©ΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Προβλέπονται δεκαπέντε (15) θέσεις προσωπικού με 
σύμβαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών ή 
άλλων περιοδικών ή πρόσκαιρων αναγκών καθώς και για 
κάλυψη αναγκών ανταποδοτικού χαρακτήρα, σύμφωνα 
με τις κείμενες διατάξεις. 

ΜΕΡΟΣ 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Αρθρο 17 

Προϊστάμενοι Υπηρεσιών 

Προϊστάμενοι των Διευθύνσεων, Τμημάτων, αυτοτελών 
Τμημάτων και αυτοτελών Γραφείων της οργανωτικής 
δομής του Δήμου τοποθετούνται, σύμφωνα με τις κεί¬ 
μενες διατάξεις, υπάλληλοι των ακόλουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

1 

Αυτοτελές Γ ραφείο 
Δημάρχου. 

ΠΕ Διοικητικού, ΠΕ Διοικητικού-Οικο- 
νομικού, ΤΕ Διοικητικού-Λογιστικού, 

ΤΕ Διοίκησης Μονάδων Τοπικής Αυ¬ 
τοδιοίκησης, ΔΕ Διοικητικού. 

2 

Αυτοτελές Γ ραφείο 
ΚΕΠ 

ΠΕ Διοικητικού, ΠΕ Διοικητικού- 
Οικονομικού, ΤΕ Διεκπεραίωσης 
υποθέσεων πολιτών, ΤΕ Διοίκησης 
Μονάδων Τοπικής Αυτοδιοίκησης, ΔΕ 
Διεκπεραίωσης υποθέσεων πολιτών, 
ΔΕ Διοικητικού. 

3 

Αυτοτελές Γ ραφείο 
Προγραμματισμού 
Πληροφορικής και 
Διαφάνειας 

ΠΕ Πληροφορικής, ΤΕ Τεχνολόγων 
Μηχανικών, ΔΕ Χειριστών Η/Υ. 

4 

Διεύθυνση Διοικητι¬ 
κών και Οικονομικών 
Υπηρεσιών 

ΠΕ Διοικητικού, ΠΕ Διοικητικού-Οι- 
κονομικού, ΤΕ Διοικητικού-Λογιστι- 
κού,ΤΕ Διοίκησης Μονάδων Τοπικής 
Αυτοδιοίκησης 


Τμήμα Δημοτικής Κα¬ 
τάστασης, Ληξιαρχεί¬ 
ου και Αλλοδαπών 

ΠΕ Διοικητικού, ΠΕ Διοικητικού-Οικο- 
νομικού, ΤΕ Διοίκησης Μονάδων Το¬ 
πικής Αυτοδιοίκησης, ΔΕ Διοικητικού 


Τμήμα Ανθρώπινου 
Δυναμικού και Διοι¬ 
κητικής Μέριμνας 

ΠΕ Διοικητικού, ΠΕ Διοικητικού-Οικο- 
νομικού, ΤΕ Διοίκησης Μονάδων Το¬ 
πικής Αυτοδιοίκησης, ΔΕ Διοικητικού 


Τμήμα Προϋπολογι¬ 
σμού, Λογιστηρίου 
και Προμηθειών 

ΠΕ Διοικητικού-Οικονομικού, ΤΕ Δι¬ 
οικητικού Λογιστικού, ΤΕ Διοίκησης 
Μονάδων Τοπικής Αυτοδιοίκησης, ΔΕ 
Διοικητικού 


Τμήμα Εσόδων, Περι¬ 
ουσίας και Ταμείου 

ΠΕ Διοικητικού-Οικονομικού, ΤΕ Δι¬ 
οικητικού Λογιστικού, ΤΕ Διοίκησης 
Μονάδων Τοπικής Αυτοδιοίκησης, ΔΕ 
Διοικητικού 

5 

Διεύθυνση Τεχνικών 
Υπηρεσιών και Περι¬ 
βάλλοντος 

ΠΕ Πολιτικών Μηχανικών, ΤΕ Τεχνο- 
λόγων-Μηχανολόγων Μηχαν, ΤΕ Μη¬ 
χανικών Πολιτικών Έργων Υποδομής. 

Τμήμα Τεχνικών Έρ¬ 
γων και Ηλεκτρομη- 
χανολογικών Έργων 

ΠΕ Πολιτικών Μηχανικών, ΤΕ Τεχνο- 
λόγων-Μηχανολόγων Μηχαν., ΤΕ Μη¬ 
χανικών ΠολιτικώνΈργων Υποδομής, 
ΔΕ Ηλεκτρολόγων 


Τμήμα Ύδρευσης- 
Αποχέτευσης 

ΠΕ Πολιτικών Μηχανικών, ΠΕ Διοικη¬ 
τικού, ΤΕ Τεχνολόγων-Μηχανολόγων 
Μηχαν,ΤΕ Μηχανικών Πολιτ.Έργων 
Υποδομής,ΤΕ Διοικητικού-Λογιστικού, 

ΤΕ Διοίκησης Μονάδων Τοπικής Αυ¬ 
τοδιοίκησης, ΔΕ Χειριστών Η/Υ, ΔΕ 
Τεχνιτών Υδραυλικών, ΔΕ Διοικητικού. 


Τμήμα 

Καθαριότητας 

ΠΕ Πολιτικών Μηχανικών, ΠΕ Διοικη¬ 
τικού, ΤΕ Τεχνολόγων-Μηχανολόγων 
Μηχαν, ΤΕ Μηχανικών Πολιτ.Έργων 
Υποδομής,ΤΕ Διοικητικού-Λογιστι- 
κού, ΤΕ Διοίκησης Μονάδων Τοπικής 
Αυτοδιοίκησης, ΔΕ Οδηγών Αυτ/των, 
ΔΕ Χειριστών Η/Υ, ΔΕ Διοικητικού. 


Σύμφωνα με το Π.Δ. 19/2011 (αρ. ΦΕΚ 51, τεύχος Α') 
επιτρέπεται η επιλογή υπαλλήλων Ι.Δ.Α.Χ. ως προϊστα¬ 
μένων Υπηρεσιών. 


ΜΕΡΟΣ 6 

ΤΕΛΙΚΕΣ ΔΙΑΤΑΞΕΙΣ 

Αρθρο 18 
Τελικές Διατάξεις 

1. Κατά την έναρξη της ισχύος του παρόντος Οργα¬ 
νισμού οι υπηρετούντες στο Δήμο υπάλληλοι κατατάσ¬ 
σονται στις αντίστοιχες θέσεις των σχετικών κλάδων. 


2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Δημάρχου, 
λαμβάνοντας υπόψη τις λειτουργικές ανάγκες των μο¬ 
νάδων, τα προσόντα, την πείρα και τις ειδικές γνώσεις 
των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
269.725,56 € για το τρέχον έτος 2013 που θα καλυφθεί 
από τους Κ.Α. 10.6011, 10.6051, 10.6021, 10.6052, 20.6011, 
20.6051, 20.6021, 20.6052, 25.6011,25.6051, 30.6011, 30.6051, 
70.6021 και 70.6052 του προϋπολογισμού του Δήμου 
Σπετσών. 

Για τα επόμενα έτη προκαλείται ετήσια δαπάνη ύψους 
590.430,12 € η οποία θα προβλέπεται στους αντίστοι¬ 
χους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Η Γ ενική Διευθύντρια 
ΒΑΣΙΛΙΚΗ ΚΟΡΔΑΤΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ι·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02019050508130020 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































